કોણ છે આ રીક્ષા ચાલક? કોરોના મહામારીમાં શરૂ કર્યો વિશેષ સેવાયજ્ઞ, જાણો અનોખી અને પ્રેરણાદાયી સ્ટોરી - mojilomanas.in\nMay 3, 2021 AdminLeaveaComment on કોણ છે આ રીક્ષા ચાલક? કોરોના મહામારીમાં શરૂ કર્યો વિશેષ સેવાયજ્ઞ, જાણો અનોખી અને પ્રેરણાદાયી સ્ટોરી\nહાલ સો કોઈ લોકો કોરોના મહામારીમાં ભારે હેરાનગતિ અને મુશ્કેલીઓ ભોગવી રહ્યા છે. ત્યારે ગરીબ વર્ગના લોકોને તકલીફના પડે અને મદદ મળે તે માટે ઉપલેટા શહેરના એક ગરીબ પરિવારમાંથી આવતા મુસ્લિમ રીક્ષા ચાલકે ગરીબ દર્દીઓ માટે એક અનોખો અને પ્રેરણાદાયી સેવાયજ્ઞ શરૂ કર્યો છે.\nરાજકોટ જિલ્લાના ઉપલેટા શહેરમાં રહેતા ગફારઅલી સુમરા કે જેઓ રીક્ષા ચલાવી અને પોતાનું અને પોતાના પરિવારનું ગુજરાત હેમ-ખેમ ચલાવે છે. હાલ સો કોઈ લોકો આર્થિક ભીષણ ભોગવી રહ્યા છે અને કોરોના વાયરસની મહામારીના કારણે અનેકો લોકો સંક્રમિત થયા છે અને અનેક લોકોના મોત પણ થયા છે. ત્યારે આવા કપરા સમયમાં પણ મદદ માટે આજે પણ માનવતા જીવ છે તેનું એક ઉત્તમ ઉદાહરણ ઉપલેટા શહેરમાં જોવા મળે છે.\nકહેવાય છે કે મદદ કરવા માટે માત્ર ધન હોવું જરૂરી નથી. પરંતુ વિશાળ મન પણ હોવું હોઈએ. ત્યારે આવા જ એક વિશાળ મન ધરાવતા ઉપલેટા શહેરના ગફારઅલી સુમરાએ ગરીબ દર્દીઓને આવી મહામારીમાં આર્થીક બોજો ના પડે અને દવાખાને જવા માટે તત્કાલિક મદદ મળી રહે અને સમયસર ગરીબ દર્દીઓ દવાખાને પહોંચી શકે તેવા નેક ઈરાદાથી પોતે 24 કલાક ગરીબ દર્દીઓ માટે ફ્રી રીક્ષા સેવા આપવા તૈયાર રહે છે.\nતેમનું કહેવું છે કે હાલ સો કોઈ આ મહામારીમાં મુસીબત ભોગવે છે, ત્યારે સામાન્ય અને ખાસ કરીને ગરીબ વર્ગના લોકોને તત્કાલિક સારવાર માટે વાહનો અથવા એમ્બ્યુલન્સ ભાડે કરવાની જેવી સગવડો ગોતવી પડે છે. દર્દીને સારવાર અર્થે ખસેડવા પડે છે, ત્યારે તેમને ગરીબ દર્દીઓ માટે પોતાની પરિસ્થિતિ ખરાબ હોવા છતાં પણ કોઈનો જીવ બચે અને યોગ્ય અને સમયસર સારવાર લઇ શકે તે માટે 24 કલાક રિક્ષા સેવા આપે છે. આ પરથી કહી શકાય કે માનવતા આજે પણ જીવે છે તે સાબિત કરી અને ઉપલેટા શહેરના લોકોનું ગૌરવ વધે તેવી ઉમદા કામગીરી કરી છે.\nઆવા લોકોને અમે પણ સલામ કરી અને કોરોના વોરીયર્સ તરીકે બિરદાવીએ છીએ અને તેમની પ્રેરણાદાઈ કામગીરીને સલામ કરીએ છીએ.\nઅકસ્માતની હારમાળા સર્જતો ત્રિશૂલયા ઘાટની બદલાઈ ગઈ તસ્વીર, જુવો તમે પણ


મોદીએ ચૂંટણી પંચનું દોર્યું ધ્યાન, માઓવાદીઓને આપ્યું નિમંત્રણ | Modi addressingaPublic Meeting in (Mul) Chandarpur, Maharasthra - Gujarati Oneindia\n» મોદીએ ચૂંટણી પંચનું દોર્યું ધ્યાન, માઓવાદીઓને આપ્યું નિમંત્રણ\nમોદીએ ચૂંટણી પંચનું દોર્યું ધ્યાન, માઓવાદીઓને આપ્યું નિમંત્રણ\nUpdated: Friday, April 4, 2014, 12:41 [IST]\nચંદરપુર,4એપ્રિલ: ગુજરાતના મુખ્યમંત્રી અને ભાજપ તરફથી વડાપ્રધાન પદના ઉમેદવાર નરેન્દ્ર મોદી મહારાષ્ટ્રના ચંદરપુરથી ભારત વિજય રેલીને સંબોધી રહ્યા છે. નરેન્દ્ર મોદીએ સ્થાનિક લોકોને મરાઠી ભાષામાં સંબોધીને તેમને પ્રણામ કર્યા હતા. મોદીનું મરાઠીમાં ભાષણ સાંભળીને સ્થાનિક લોકો ગદગદીત થઇ ગયા હતા.\nમોદીએ લોકોને જણાવ્યું કે આપ આ તડકામાં જે તપશ્ચર્યા કરી રહ્યા છો આપને હું સત સત નમન કરું છું. મિત્રો આઝાદી બાદ કદાચ જ એવો નેતા હશે જેને લોકોએ આટલો બધો પ્રેમ આપ્યો હશે. આપની તપશ્ચર્યાને હું વ્યર્થ નહી જવા દઉ, ગઢચિરોલી હોય કે ચંદરપુર હોય આપની તપશ્ચર્યાને વિકાસના રૂપમાં આપને ચોક્કસ પરત આપીશ.\nમોદીના ભાષણના મુખ્ય અંશો અને વીડિયો...\nચૂંટણી પંચનું દોર્યું ધ્યાન\nમને નથી ખબર કે મહારાષ્ટ્રના ચૂંટણી પંચનું આ તરફ ધ્યાન ગયું છે કે નથી. હમણા મને એક વાત ખબર પડી છે કે કોંગ્રેસના એક ઉમેદવારે વોટ મેળવવા માટે ગઢચિરોલીમાં જ્યાં માઓવાદીઓનો ખૌફ છે, જેને પગલે સિક્યુરીટી ઓછી કરવાનું વચન આપ્યું છે. શું તમે આ લોકોના જીવ જોખમમાં મૂકીને વિજય મેળવશો. હું ગુજરાતનો મુખ્યમંત્રી છું પરંતુ આચાર સંહિતા ચાલે છે તો હું આવા પ્રકારના કોઇ વચનો મારી પોલીસને આપી શકું નહીં.\nમાઓવાદીઓને આપ્યું આમંત્રણ\nમાઓવાદ અને નક્સલવાદથી આપણે જુદી રીતે લડવાની જરૂર છે. હું માઓવાદીઓને આગ્રહ કરીશ કે આપ એક વાર ગંભીરતાથી વિચાર કરો કે આપણે આ ભારત માતાને લોહીલૂહાણ કરવી કે તેને હરિયાળી બનાવી છે. લોકતંત્ર આપને નિમંત્રણ આપે છે કે બંદૂક મૂકિને કલમનો સહારો લો કેમકે તેમાં વધારે તાકાત હોય છે. આપણે જીંદગી બચાવવા માટે જીવવાનું કોઇના જીવ લેવા માટે નથી જીવવાનું અને એ આજના સમયની માંગ છે.\nનિર્ભયાકાંડ પર મોદીએ કહ્યું.\nજ્યારે દિલ્હીમાં નિર્ભયા પર બળાત્કાર થયો, તેની હત્યા કરી દેવામાં આવી, આખા દેશનું ખૂન ઉકળી ઊઠ્યું, તમામ લોકોએ જોરદાર વિરોધ કર્યો, છતાં લોકો પર પોલીસના ડંડાવાળી કરી, વોટર કેનનથી પાણીનો મારો કર્યો. ત્યારબાદ કેન્દ્ર સરકાર માતા બહેનોની સુરક્ષા અને મદદ માટે 1 હજાર કરોડનું ફંડ જાહેર કર્યું હતું. પરંતુ દુ:ખની સાથે કહેવું પડે છે આ સરકારે તેમાંથી એક રૂપિયો પણ વાપર્યો નથી. ડૂબી મરો કોંગ્રેસના લોકો ડૂબી મરો મેડમ સોનિયાજી. કોગ્રેસે હવે લોકોના આંખમાં ધૂળ જોખવાનું બંધ કરીને સંસદમાં લોકોના આંખોમાં મરચુ નાખવાનું ચાલુ કર્યું છે. શું આવી રીતે મહિલાની રક્ષા થશે?\nયુવા કોંગ્રેસની એક નેતા ગુમ થઇ\nયુવા કોંગ્રેસની એક નેતા ગુમ થઇ ગઇ અને બાદમાં થોડા દિવસ પછી તેનો મૃતદેહ મળ્યો. આપના જ કોંગ્રેસી કાર્યકરે આપની કાર્યકર સાથે આવું કર્યું જો તમારી પાર્ટી જ મહિલાઓને સુરક્ષા નથી આપી શકતી તો આપની સરકાર દેશની મહિલાઓને શું રક્ષણ આપી શકવાની. દેશનું ભલુ કરવાનો આપના દિલમાં કોઇ ઇરાદો નથી.\nકોંગ્રેસે આદીવાસીઓને શું આપ્યું?\nદેશની આઝાદીની લડતમાં આદીવાસીઓએ ભાગ લીધો હતો કે નહીં? શું આઝાદીમાં તેમનું યોગદાન હતું કે નહીં? પરંતુ કેન્દ્રની યુપીએ સરકારને આદીવાસીઓની ક્યારેય યાદ આવી નહીં, શું આવી કોંગ્રેસને માફ કરી શકાય. પરંતુ જ્યારે દેશની જનતાએ પહેલીવાર અટલબિહારી વાજપેઇજીની સરકાર બનાવી ત્યારે વાજપેઇજીએ આદીવાસીઓ માટે એક અલગ મંત્રાલય બનાવ્યું. અને આ રીતે આદિવાસીઓના જીવનમાં પરિવર્તન લાવવાનો પ્રયાસ કર્યો.\nખેડૂતો પ્રત્યે ધ્યાન નથી અપાયુ\nકોંગ્રેસે કોલસામાં પોતાના હાથ કાળા કર્યા છે, કોંગ્રેસે દેશનું મો કેવી રીતે કાળું કર્યું છે તે જગ જાહેર છે. દેશમાં ખેડૂતો આત્મહત્યા કરી રહ્યા છે પરંતુ કેન્દ્રની સરકારને તેમના માટે કોઇ પડી નથી. આપણા ખેડૂતોનું ભલુ કરવું પડશે. તેઓ જે ઉત્પાદન કરે છે તેને યોગ્ય કિંમત મળી રહે તેની સુવિધા ઊભી કરવી પડશે. આ સાથે મોદીએ લોકોને ભારે માત્રામાં વોટિંગ કરવાનું આહ્વાન કર્યું.\nnarendra modi gujarat maharashtra election lok sabha election 2014 નરેન્દ્ર મોદી ગુજરાત મહારાષ્ટ્ર ચૂંટણી લોકસભા ચૂંટણી 2014\nNarendra Modi addressingaPublic Meeting in (Mul) Chandarpur, Maharasthra.


સૌરાષ્ટ્રની જીવાદોરી સમાન ભાદર ડેમ-2 છલકાયોઃ કાંઠા વિસ્તારના ગામોને કરાયા એલર્ટ | Revoi\nby Revoi Network September 23, 2019, 11:34 am 275 Views\nડેમના બે દરવાજા ખોલવામાં આવ્યાં\nચાર વર્ષ બાદ ડેમ ઓવરફ્લો થયો\nરાજકોટમાં પાણીની સમસ્યા થશે દૂર\nરાજકોટઃ સૌરાષ્ટ્રની જીવાદોરી સમાન ભાદર ડેમ2ઓવરફ્લો થયો છે. ડેમનાં હાલ2દરવાજા અડધો ફૂટ ખોલીને પાણી છોડવામાં આવ્યું છે. જેથી કાંઠાવિસ્તારનાં 17 જેટલા ગામને સતર્ક કરવામાં આવ્યાં છે. તંત્રએ હાલ કાંઠાવિસ્તારોમાં લોકો ન જાય તેવી સૂચના આપી દીધી છે.\nસૌરાષ્ટ્રમાં ચાલુ વર્ષે મેઘરાજા મનમુકીને વરસ્યાં છે. જેના કારણે જળાશયોમાં નવા પાણીની આવક થઈ છે. ભાદર ડેમ-2માં પણ નવા પાણીની સતત આવક થઈ રહી છે. દરમિયાન ચાર વર્ષ બાદ ડેમ ઓવરફ્લો થતા મોટી સંખ્યામાં આ નજારો નીહાળવા ઉમટી પડ્યાં હતા. હાલ ભાદર ડેમ-2ના2દરવાજા અડધો ફૂટ ખોલવામાં આવતા નિચાણવાળા વિસ્તાર તથા 17 ગામોને એલર્ટ આપવામાં આવ્યું છે. ભાદર ડેમ રાજકોટ, જેતપુર સહિતનાં 18 લાખ લોકોને પીવાનું પાણી પુરૂ પાડે છે. આ સાથે જ અંદાજીત 20 હજાર હેક્ટર જમીનને પિયત માટે પાણી આપવામાં આવે છે. ભાદરમાંથી રાજકોટ શહેરને 45 એમએલડી પાણી આપવામાં આવે છે, જ્યારે જેતપુર, કોટડાસાંગાણી, શાપર સહિતની નગરપાલિકા અને ગ્રામ્ય વિસ્તારને પણ ભાદર ડેમમાંથી જ પાણી મળે છે. ચાલુ વર્ષે સૌરાષ્ટ્રના મોટાભાગના જળાશયો નવા પાણીથી ભરાયા હોવાથી ઉનાળાની કાળઝાળ ગરમીમાં પીવાના પાણીની સમસ્યા ઉભી થવાની શકયતાઓ નહીવત છે. તેમજ ખેડૂતોને પણ સિંચાઈ માટે પુરતી પાણી મળી રહેશે.\nBhader-2 DamoverflowsaurashtraWater Supply\nPrevious article ગુજરાતમાં જેહાદી ષડયંત્ર કેસમાં વોન્ટેડ આતંકવાદી અંતે ઝડપાયો\nNext article અબુધાબીમાં 17 ચર્ચ અને 1 હિન્દુ મંદિરને મળ્યું UAEનું અધિકૃત લાઇસન્સ, રચાયો ઇતિહાસ\nસૌરાષ્ટ્ર-કચ્છમાં ઉનાળામાં પાણીની ઉભી નહીં થાય સમસ્યાઃ 57 જળાશયો છલકાયાં\nસૌરાષ્ટ્રના માર્કેટિંગ યાર્ડોમાં નવી મગફળીની આવક શરૂ : ભાવમાં આવ્યો ઉછાળો\nસૌરાષ્ટ્રમાં વરસાદી માહોલઃ ઊના, ખાંભા અને ગીર પંથકમાં ધોધમાર વરસાદ\nદક્ષિણ ગુજરાત અને સૌરાષ્ટ્રમાં ભારે વરસાદની આગાહી\nગુજરાતમાં ભારેથી અતિભારે વરસાદની હવામાન વિભાગની આગાહી


સીટી સ્કેન પાછળ પાગલ બનતા નહી, એક સીટી સ્કેન માં ૩૦૦ એક્સ-રે જેટલું રેડિએશન શરીરમાં જાય છે : ગુલેરિયા\nએઇમ્સ દિલ્હીના ડિરેક્ટર ડો. રણજીત ગુલેરિયાએ. આડેધડ સીટી સ્કેનના ઉપયોગ સામે લાલબત્તી ધરી છે. તેમણે કહ્યું છે કે એક સીટી સ્કેનમાં ૩૦૦ એકસ-રે જેટલુ ખતરનાક રેડિયેશન શરીરમાં જાય છે. કોરોના કેસો પોઝિટિવ આવતા દેશભરમાં લાખો લોકો સીટીસ્કેન કરાવવા લાગ્યા છે તે સામે ગુલરિયાએ લોકોને ચેતવ્યા છે. ન્યૂઝફર્સ્ટ


Gujarati News » Videos » Gujarat videos » MeT Dept. advice fishermen not to sail the sea as it goes rough, Gujarat\nAmreli: ખરાબ વાતાવરણની અસર દરિયામાં ખુબ પડી છે. માછીમારો દરિયે અટવાયાના અહેવાલ પણ આવ્યા છે. તો અમરેલીમાં દરિયા કાંઠે બોટ પાછી ફરી રહી છે.\nUpdated On - 9:30 am, Fri,3December 21 Edited By: Gautam Prajapati Follow us -\nAmreli : હવામાન વિભાગની (Weather Forecast) આગાહીને લઇ માછીમારોને (Fishermans) દરિયો ન ખેડવા સૂચના અપાઇ છે. જેના ભાગરૂપે અમરેલી જિલ્લાના જાફરાબાદ (Jafrabad) બંદર પર 400 થી વધુ બોટો વતન પરત ફરી છે. જાફરાબાદ, શિયાળ બેટ સહિત દરિયા કાંઠે બોટો પરત ફરી રહી છે. ઉલ્લેખનીય છે કે રાજ્યમાં ખરાબ વાતાવરણને લઈને આગાહી કરવામાં આવી હતી. અને માછીમારોને સુચના આપવામાં આવી હતી.\nપરંતુ હજી ચિંતાની બાબત એ છે કે 200 જેટલી બોટો હજી મધ દરિયામાં હતી. જ્યારે મોડી રાત સુધી તમામ બોટો વતન પરત ફરશે તેવા અહેવાલ આવ્યા હતા. દરેક બોટો પરત આવી ગઈ કે કેમ તેની માહિતી હજુ આવી નથી. મહત્વનું છે કે હવામાન વિભાગની આગાહીને પગલે દરિયામાં પવનની ઝડપ વધી રહી છે. જેના કારણે માછીમારો પર હજુ પણ સંકટના વાદળો ઘેરાયેલા છે.\nતો બીજી તરફ ગીર સોમનાથના દરિયામાં કેટલાક માછીમાર ગુમ થયાના અહેવાલ આવ્યા હતા, સાથે જ ઘણી બોટને નુકશાન થયું હોવાની પણ માહિતી મળી હતી. આ બાદ તંત્રએ યુદ્ધના ધોરણે ગુમ થયેલા માછીમારોની શોધખોળ શરુ કરી દીધી છે. તંત્રએ કોસ્ટ ગાર્ડ તેમજ હેલિકોપ્ટર દ્રારા માછીમારોની શોધખોળ શરુ કરી હતી. તો નવી માહિતી અનુસાર NDRFની વધુ એક ટીમ અમરેલીથી ગીર સોમનાથ ડાયવર્ટ કરાઈ છે.\nઆ પણ વાંચો: મધદરિયે માછીમારો ગુમ થયાની ઘટના: પાટીલે માછીમારો સ્વસ્થ હોય તેવી કરી પ્રાર્થના, શોધખોળ ચાલુ\nPublished On - 9:00 am, Fri,3December 21\nગીર સોમનાથ 10 hours ago\nગોવા વિધાનસભા ચૂંટણી 2022 LIVE23 mins ago


Gujarati News » Sports » Cricket news » Ipl this cricketer who has done well against team india will also makeasplash in the ipl tournament\nIPL: ટીમ ઈન્ડીયા સામે જબરદસ્ત પ્રદર્શન કરનાર આ ક્રિકેટર આઈપીએલ ટૂર્નામેન્ટમાં પણ મચાવશે ધૂમ!\nભારતીય ટીમ (Team India) સામે હાલમાં જ T20 સિરીઝ દરમ્યાન જબરદસ્ત પ્રદર્શન કર્યુ હતુ. જેને લઈને ખેલાડીએ સૌ કોઈને આકર્ષિત કર્યા હતા.\nPublish Date - 8:34 pm, Mon,9August 21 Edited By: Avnish Goswami Follow us -\nતાજેતરમાં જ ભારતીય ક્રિકેટ ટીમ (Indian Cricket Team)ને શ્રીલંકા (Sri Lanka) પ્રવાસ દરમ્યાન T20 શ્રેણીમાં હારનો સામનો કરવો પડ્યો હતો. હારનું સૌથી મોટું કારણ યજમાન ટીમના લેગ સ્પિનર વાનીંન્દુ હસારંગા (Wanindu Hasaranga) હતો. હવે IPLની ટીમો આ ખેલાડીની પાછળ પડી ગઈ છે. હસારંગાને IPLમાં રમતા જોઈ શકાય છે.\nકારણ કે બોલરે દાવો કર્યો છે કે આઈપીએલની બે ફ્રેન્ચાઈઝીઓએ તેનો સંપર્ક કર્યો છે. આ જમણા હાથનો બોલર હાલમાં ICC T20 રેન્કિંગમાં બીજા સ્થાને છે. આ બોલર ભારત સામે તેની સ્પિન બોલીંગ વડે બેટ્સમેનોને ખૂબ પરેશાન કર્યા હતા. તેની રમતે સૌ કોઈને પ્રભાવિત કર્યા હતા. શ્રીલંકાએ ભારત સામેની ત્રણ મેચની T20 શ્રેણી 2-1થી જીતી લીધી હતી. હસારંગા આ શ્રેણીમાં સૌથી વધુ વિકેટ લેનાર બોલર હતો.\nહસરંગાએ આ શ્રેણીમાં સાત વિકેટ ઝડપી હતી. આ સિવાય તેણે 130થી વધુના સ્ટ્રાઈક રેટ પર 29 મહત્વના રન બનાવ્યા હતા. આખી સિરીઝ દરમિયાન તેની ઈકોનોમી છથી ઓછી હતી. તે સ્પષ્ટ હતું કે ભારતીય બેટ્સમેનો તેને રમવામાં મુશ્કેલી અનુભવી રહ્યા હતા. શ્રેણીની અંતિમ અને નિર્ણાયક મેચમાં તેણે ચાર ઓવરમાં9રન આપીને4વિકેટ લીધી હતી.\nIPLમાં રમવુ મોટી વાત\nશ્રીલંકાના મહાન ફાસ્ટ બોલર લસિથ મલિંગા સાથે સોશિયલ મીડિયા રીપોર્ટ પર વાત કરતા હસારંગાએ આ વાત કહી હતી. તેણે કહ્યું કે આઈપીએલની બે ટીમો દ્વારા તેનો સંપર્ક કરવામાં આવ્યો છે. તેણે સ્વીકાર્યું છે કે આઈપીએલમાં રમવું તેના માટે મોટી વાત હશે. તેણે કહ્યું કે ભારત સામેની સિરીઝના અંત પછી આઈપીએલની બે ટીમોએ મારો સંપર્ક કર્યો છે. IPLમાં રમવાની તક મળવી એ મોટી વાત છે. આઈપીએલમાં એક દિવસ રમવુ તે મારું સપનું છે.\nજો કે હજી સુધી કોઈ પુષ્ટિ મળી નથી કે આઈપીએલની કઈ બે ટીમોએ હસારંગાનો સંપર્ક કર્યો છે. આઈપીએલ-14ની બાકી રહેલી સિઝન સંયુક્ત આરબ અમીરાતમાં રમાવાની છે. ત્યાંની પરિસ્થિતિઓને જોતા હસારંગાની માંગ થઈ શકે છે. વિરાટ કોહલીના નેતૃત્વમાં રોયલ ચેલેન્જર્સ બેંગ્લોરે શ્રીલંકાના આ બોલરનો સંપર્ક કર્યો હતો. પરંતુ હજી સુધી આ અંગે કોઈ પુષ્ટિ થઈ નથી.\nઆ પણ વાંચોઃ BCCI: ટીમ સિલેકશન કમિટીમાં કરાશે ફેરફાર, જે આગામી વર્ષે રમાનાર વિશ્વકપની ટીમ પસંદ કરશે\nHealth & Women53 seconds ago\nAPMC ભાવ43 mins ago


બાળક સામે ગુસ્સામાં નકારાત્મક શબ્દોનો પ્રયોગ ના કરો.\nનવા વર્ષે આપણે કોઇને કોઇ Resolutions આપણા જીવનમાં લઇએ છીએ. ત્યારે માતાની કામ વિશ્વનું એક તેવું કામ છે જે બાળકના જન્મ પછી આજીવન ચાલુ રહે છે. બાળક નાનું કે મોટું થઇ જાય છે પણ માને તે સંભાળ તે પ્રેમ તેની જગ્યા કોઇ નથી લઇ શકતું. માટે જ તમારા અને તમારા બાળક વચ્ચે નવા વર્ષે પણ આવો જ અતૂટ સંબંધ વધુ મીઠાશ અને મજબૂતી સાથે બની રહે તે માટે અમે લાવ્યા છીએ કેટલાક સ્પેશ્યલ Resolutions.\nબાળકોના ઘડતરમાં ફિઝિકલ ટચ મહત્વનો ભાગ ભજવે છે.\nબાળક તમે કેવી રીતે સ્પર્શો છો તે તેનાથી ખાસ અનુભવે છે. વળી તેનાથી તમારી અને તેની કનેક્ટિવિટી વધે છે. તમે એકબીજા સાથે વધુ જોડાવ છો. તો દિવસમાં ઓછામાં ઓછી એક વાર 10 થી 15 સેકન્ડ માટે તમારા બાળકને ગળે લગાડો. તેને જાદુની આ જપ્પી જેટલી બને તેટલી દિવસભર આપતા રહો.\nજો તમે વર્કિંગ વૂમન છો તો રવિવારની રજામાં કંઇક તેવુ કરો કે તમારા બાળકને લાગે કે તે તમારા માટે ખાસ છે. ખાસ તો તેને સમય આપો. તેની સાથે વાત કરો. અલગ અલગ મુદ્દો જાણો તે આખું વીક શું કરે છે. શું રમે છે શું વાંચે છે.\nદરેક બાળકને તેની માતાની કોઇ એક વસ્તુ ખાસ ભાવે છે.\nસમયાંતરે ખાસ તેના માટે કંઇક બનાવો. શ્રેષ્ઠ તે રહેશે કે તેમાં તમારા બાળકને પણ જોડો. તેની રસોઇમાં મદદ લો. જેથી તમારી વચ્ચે કેટલાક યાદગાર પળ પસાર થઇ શકે.\nબાળક સામે ગુસ્સામાં નકારાત્મક શબ્દોનો પ્રયોગ કરીને તેને નીચે પાડવાની ભૂલ તમે ગમે તેટલા ગુસ્સામાં કેમ ના હોવ પણ ના કરો. લડો પણ લડવાના ચક્કરમાં તેટલા નેગેટિવ ના થઇ જાવ કે તેના નાના મગજ પર તેની ઊંડી છાપ પડે. અને તેનો આત્મવિશ્વાસ ઓછો થાય.


કેવી રીતે એક અઠાવાડિયામાં આખું કચ્છ ફરી શકાય - Tripoto\nકેવી રીતે એક અઠાવાડિયામાં આખું કચ્છ ફરી શકાય?\nગુજરાતની મુસાફરી માટે સ્થળ પસંદ કરવું એટલે ભાઇ સ્પર્ધાત્મક પરીક્ષાના ચાર ઓપશન જેવું છે સાચા તો ચારેય લાગે તો પસંદ એક જ કરવાનું હોય તેવી જ રીતે ફરાવા માટેના ઓપશન તો ઘણા બધા હોય પણ પસંદ તો કોઇ એક જ કરવું પડે. ગુજરાતમાં ફરવા માટે યોજના બનાવતી વખતે વાયવ્યમાં કચ્છ અને દક્ષિણમાં ગીર બે પસંદગીઓ છે. બંને વચ્ચે પસંદગી કરવી ઘણી અઘરી છે અને તેના કરતા પણ અઘરું બન્ને જગ્યા એક જ દિવસમાં ફરવું એ છે. આજે, હું કચ્છમાં ફરવા માટેના સ્થળોની પસંદગી કરી રહ્યો છું, જે ફોટોગ્રાફરો માટે પણ ફોટા પાડવા માટે ઉત્તમ જગ્યા છે.\nકચ્છ જવા માટેનો સારામાં સારો સમય\nકચ્છના રણની મુલાકાત લેવાનો શ્રેષ્ઠ સમય ઓક્ટોબરથી માર્ચનો છે, જ્યારે ખારાપાટ સુકાઈ જાય છે અને જાદુઈ સફેદ સ્વર્ગમાં ફેરવાય છે. નવેમ્બરથી ફેબ્રુઆરી સુધીનો રણ ઉત્સવ, કચ્છમાં રહેવાનો બીજો ઉત્તમ સમય છે જ્યારે કચ્છમાં ઉત્સવ તેની પરાકાષ્ઠાએ પહોંચે છે.\nકચ્છ કેવી રીતે જવું ?\nકચ્છમાં આવેલું ભૂજ મોટા ભાગના મેટ્રોસિટી સાથે જોડાયેલ છે. તે ઉપરાંત અમદાવાદ તેમજ મુંબઇથી તમે ભૂજ માટે વિમાનની ટિકીટ લઇ શકો છો અને આરામથી ગણતરીના કલાકોમાં ભૂજ પહોંચી શકો છો.\nજો તમારું બજેટ થોડું ટાઇટ છે તો ટ્રેન દ્વારા પણ તમે મુસાફરી કરી શકો છો. ભૂજ કે જે મુંબઇ, દિલ્હી તેમજ અમદાવાદ જેવા સ્થળો સાથે ડાઇરેક્ટ ટ્રેન વડે જોડાયેલ છે.\nત્યારબાદ ભૂજથી કચ્છમાં જોવા લાયક વિવિધ સ્થળો માટે સ્થાનિક ટેક્સી તેમજ સરકારી બસની પણ વ્યવસ્થા છે. જે ગુજરાતના તમામ મોટા શહેરોમાંથી તમે આરામથી મેળવી શકો છો. આ સીવાય તમે પોતાના અંગત વાહન દ્વારા પણ કચ્છની મુલાકાત લઇ શકો છો.\nઆ પ્રવાસ અમદાવાદથી શરૂ કરવામાં આવ્યો હતો\nસાબરમતી આશ્રમ, અમદાવાદ\nઅમદાવાદમાં સાબરમતી નદીના કિનારે આવેલ સાબરમતી આશ્રમ ત્યાં જતાની સાથે જ તમને ત્યાં સાચવીને રાખવામાં આવેલી વસ્તુઓ જોઇને ગાંધીયુગમાં પહોંચી ગયા હોવાનો અનુભવ થશે કે જ્યારે સાબરમતી આશ્રમ તે સમયના સત્યાગ્રહનું કેન્દ્ર હતું.\nકાંકરીયા તળાવ, અમદાવાદ\nકાંકરીયા તળાવ અમદાવાદમાં જોવા માટેનું એક શ્રેષ્ઠ સ્થાન છે. મનોરંજન પાર્ક અને બલૂન સફારી આ સ્થાન પરનું બીજું એક મુખ્ય આકર્ષણ છે. તળાવ ભારતના સૌથી મોટા પથ્થર ભીંતચિત્રો માટે પણ પ્રખ્યાત છે જે અહીં બનાવવામાં આવેલા ફૂટપાથ પર જોઇ શકાય છે.\nઅમદાવાદથી ભુજ વચ્ચે દરરોજ ટ્રેનો દોડે છે જોકે કોવિડ-19ની સમસ્યા પછી ટાઇમટેબલમાં ફેરફાર થયો હોઇ શકે છે તેટલા માટે પ્રવાસ શરૂ કરતા પહેલા એકવાર આઇઆરસીટીસી પર તપાસ કરી લેવી જોઇએ. કચ્છનો જાદુઈ ક્ષેત્ર જ્યાં તમારી રાહ જુએ છે તે રાજ્યની પશ્ચિમી ધાર સુધી પહોંચવાનો આ શ્રેષ્ઠ માર્ગ છે. અમદાવાદથી ટ્રેન અથવા બસમાં મુસાફરી કરતા 8-9 કલાકનો સમય લાગે છે. જો તમારી પાસે સમય ઓછો છે તો તમે ભૂજ માટે ડાઇરેક્ટ ફ્લાઇટ પણ લઇ શકો છો.\nકચ્છ પહોંચતાની સાથે જ પ્રથમ તક મેળવીને માંડવીના સુંદર બીચનો આનંજ લેવા માટે પહોંચી જાઓ. ભુજથી માંડવી સુધી ટેક્સી સેવા ઉપલબ્ધ છે, જે આ બીચ સુધી પહોંચવાનો સૌથી ઝડપી અને સૌથી અનુકૂળ માર્ગ છે. બીચ પર સ્વચ્છ પાણી, પક્ષીઓ અને પવનચક્કીનો આનંદ માણતા-માણતા તમારો દિવસ પસાર કરો.\nબોલીવુડની ફિલ્મ ‘હમ દિલ દે ચૂકે સનમ’માં જે પેલેસમાં શૂટ કરવામાં આવી હતી તે વિજય વિલાસ પેલેસ પણ કચ્છમાં જ આવેલો છે. તેની પણ મુલાકાત ચોક્કસથી લેવી જોઇએ. કચ્છ રજવાડાનો રાજવી પરીવાર અહીં રહે છે. માંડવી બીચ પાસે રાત વિતાવવા માટે લક્ઝરી તંબૂ ઉપલબ્ધ છે.\nભુજથી હોડકાનું વચ્ચેનું અંતર આશરે કિ.મી. છે. આ વિસ્તાર ભારત-પાકિસ્તાન સરહદની નજીકના આવેલો હોવાના કારણે પ્રવાસીઓએ ભુજમાં જ્યુબિલી ગ્રાઉન્ડ નજીક આવેલી ડીએસપી ઓફિસથી અગાઉ જ વિશેષ પરવાનગીની લેવાની જરૂર પડે છે. હોડકાની સુંદરતા ત્યાની સફેદ રંગની જમીન અને અલજ પ્રકારે બનાવામાં આવેલા તંબુ જેવા નાના-નાના ઘર છે કે જે ત્યાંની લોકલ સંસ્કૃતિનું પ્રદર્શન કરે છે.\nનજીકના સ્થળોની મુલાકાત લેવા અને પ્રદેશની વાઇબ્રન્ટ સંસ્કૃતિનો અનુભવ કરવા માટે તમારે વાહનની જરૂર પડશે. ધોરડો ગામના સફેદ રણનો અનુભવ કરો અને નજીકના બન્ની ગામડાઓની પણ મુલાકાત લઇને ત્યાંની લોકલ વસ્તુને જાણો અને સમજો. આ બન્ને સ્થળ કચ્છમાં જોવા માટેના સૌથી લોકપ્રિય સ્થળો છે. રણ ઉત્સવના કારણે ધોરડોની લોકપ્રિયતા વધી છે.\nજો તમે ભુજની આસપાસ વધારે ફરવા માંગો છો તો કચ્છ છોડતા પહેલા તમારી બકેટ લીસ્ટમાં કાલુ ડુંગર અવશ્યથી હોવો જ જોઇએ. આ કાળી ટેકરીઓ ભૂજથી લગભગ એક કલાક દુર છે અને આખાય કચ્છનો એકદમ સુંદર નજારો માળવા માટે ખૂબજ અગત્યનું સ્થળ છે. આ સીવાય લગભગ 400 વર્ષ જુનું દત્તાત્રેયનું મંદિર પણ અહીં અન્ય એક આકર્ષણનું કેન્દ્ર છે.\nઆમ લગભગ એક અઠવાડિયા કચ્છ દર્શન કર્યા પછી તમે સાતમાં દિવસે ભૂજ આવીને ત્યાં તમારી આ લાંવી ટ્રીપને વિરામ આપો. અહીંથી ટ્રેન દ્વારા તમે ગુજરાતની મોટા ભાગના શહેરની મુલાકાત લઇ શકો છો. આ સીવાય અન્ય રાજ્ય જવા માટે પણ તમને ટ્રેન અહીંથી મળી જશે.\nભારતના પશ્ચિમના ખૂણામાં પસાર કરેલા દિવસોએ વાઇબ્રેન્ટ સંસ્કૃતિનો અનુભવ કરવાની તક છે જે સમગ્ર ગુજરાતનો પડઘો પાડે છે.\nકચ્છ એ વિશ્વભરના ફોટોગ્રાફરો માટે ખૂબજ જાણીતું સ્થળ છે અને આ પ્રદેશની સુંદરતા તેને મુસાફરો માટે સૌથી મનોહર સ્થળ બનાવે છે.\nભારતમાં કોઇપણ સ્થળે પ્રવાસ કરતા જે-તે રાજ્યની સરકાર દ્વારા કોવિડ-19ને લઇને જાહેર કરવામાં આવેલા સૂચનો ધ્યાનમાં લઇને આયોજન કરવું.\nWeekend Getaways from Kutch,Places to Visit in Kutch,Places to Stay in Kutch,Things to Do in Kutch,Kutch Travel Guide,Places to Visit in Gujarat,Places to Stay in Gujarat,Things to Do in Gujarat,Gujarat Travel Guide,Things to Do in India,Places to Stay in India,Places to Visit in India,India Travel Guide,Weekend Getaways from Ahmedabad,Places to Visit in Ahmedabad,Places to Stay in Ahmedabad,Things to Do in Ahmedabad,Ahmedabad Travel Guide,Weekend Getaways from Bhuj,Places to Visit in Bhuj,Places to Stay in Bhuj,Things to Do in Bhuj,Bhuj Travel Guide,Weekend Getaways from Hodka,Places to Stay in Hodka,Places to Visit in Hodka,Things to Do in Hodka,Hodka Travel Guide,Weekend Getaways from Dhordo,Places to Visit in Dhordo,Places to Stay in Dhordo,Things to Do in Dhordo,Dhordo Travel Guide,


Amazon App Quiz 25 March 2022 answer5questions and win Rs 15,000 - એમેઝોન એપ પર આ પાંચ સવાલોના જવાબ આપીને જીતી શકો છો 15,000 રૂપિયા – News18 Gujarati\nAmazon આપી રહ્યું છે 15 હજાર રૂપિયા જીતવાનો મોકો, જાણો ઘરે બેઠાં કેવી રીતે બનશો વિજેતા\nક્વિઝમાં સામાન્ય જ્ઞાન અને કરન્ટ અફેર્સના પાંચ પ્રશ્નો હોય છે.\nAmazon App Quiz March 25, 2022: આજે અમે તમને એમેઝોન એપ ક્વિઝના પાંચ સવાલો અને તેની સાથે જવાબો જણાવી રહ્યા છીએ, જેનાથી તમે અઢળક ઇનામ જીતી શકો છો. આ પૈસા તમારા એમેઝોન પે બેલેન્સમાં એડ થઈ જશે.\nLast Updated : March 25, 2022, 23:06 IST\nAmazon App Quiz March 25, 2022: ઈ-કોમર્સ પ્લેટફોર્મ એમેઝોન (Amazon) આજે એટલે કે 25 માર્ચ, 2022ના ઇનામ જીતવાનો મોકો આપી રહ્યું છે. એમેઝોનથી તમે 15 હજાર રૂપિયા જીતી શકો છો. આ ઈનામ તમને એમેઝોન પે બેલેન્સ (Amazon Pay Balance)માં આપવામાં આવશે. વાત એમ છે કે, એમેઝોન ઉપર દરરોજ ક્વિઝનું આયોજન કરવામાં આવે છે. તેના દ્વારા કંપની યુઝર્સને ઇનામ જીતવાનો મોકો આપે છે. ઈનામની રકમ દરરોજ બદલાય છે. આજે ઈનામની રકમ 15 હજાર રૂપિયા છે. આ ક્વિઝ રમવા માટે તમારી પાસે તમારા મોબાઈલમાં Amazon એપ હોવી જરૂરી છે.\nક્વિઝમાં સામાન્ય જ્ઞાન અને કરન્ટ અફેર્સના પાંચ પ્રશ્નો હોય છે. બહુ બધા ઈનામો જીતવા માટે તમારે ક્વિઝમાં પૂછાયેલા તમામ પ્રશ્નોના સાચા જવાબ આપવા પડશે. ક્વિઝ દરમિયાન પૂછવામાં આવેલા દરેક પ્રશ્નમાં ચાર વિકલ્પો આપવામાં આવ્યા છે. વિજેતાનો નિર્ણય લકી ડ્રો દ્વારા કરવામાં આવે છે.\nઆ પણ વાંચો: ડ્રાઇવિંગ લાયસન્સને ડિજિલોકરમાં કઈ રીતે એડ કરવું, જાણો શું છે પ્રોસેસ\nઅહીં અમે તમને આજની ક્વિઝના પાંચ પ્રશ્નો તેમજ તેમના જવાબો જણાવી રહ્યા છીએ. આજના વિજેતાનું નામ 26 માર્ચે જાહેર કરવામાં આવશે. તો રમો અને Amazon Pay બેલેન્સ તરીકે 15 હજાર રૂપિયા જીતો.\n1. સવાલ- Which country hosted the 4th Asia Ministerial Conference on Tiger Conservation?\n2. સવાલ- Which Indian state celebrates Netaji Subhas Chandra Bose’s birthday as Desh Nayak Diwas?\nજવાબ- West Bengal\n3.સવાલ- Who is Germany’s current chancellor?\nજવાબ- Olaf Scholz\n4. સવાલ- In which country did this car manufacturing company originate?\n5. સવાલ- Name the architect who originally started the construction of this iconic building.\nજવાબ- Jorn Utzon\nFirst published: March 25, 2022, 23:06 IST


ભાજપની આ સરકાર સરકારી મદ્રેસાઓને સ્કૂલમાં બદલશે, પ્રાઈવેટ મદ્રેસા પર નહીં મૂકે પ્રતિબંધ – Samkaleen\nભાજપની આ સરકાર સરકારી મદ્રેસાઓને સ્કૂલમાં બદલશે, પ્રાઈવેટ મદ્રેસા પર નહીં મૂકે પ્રતિબંધ\nસરકારી ખર્ચે ચાલી રહેલા મદ્રેસાઓને બંધ કરવાના આસામ સરકારના નિર્ણયના વિવાદની વચ્ચે રાજ્યના શિક્ષણ પ્રધાન હિમાંતા બિસ્વા સરમાએ કહ્યું છે કે માત્ર સરકારી મદ્રેસાઓને શાળાઓમાં ફેરવવામાં આવશે, ખાનગી મદ્રેસા બંધ કરવાની કોઈ યોજના નથી. તેમણે સ્પષ્ટ પણ કર્યું છે કે મદ્રેસા શિક્ષણ અને સામાન્ય શિક્ષણની સમાનતા નાબૂદ કરવામાં આવશે. સરમાએ શનિવારે કહ્યું હતું કે નવેમ્બરમાં રાજ્યમાં સરકાર દ્વારા સંચાલિત તમામ મદ્રેસાઓ અને સંસ્કૃત કેન્દ્રોને બંધ કરવાની સૂચના બહાર પાડવામાં આવશે.\nપ્રેસ કોન્ફરન્સમાં તેમણે કહ્યું કે મદ્રેસા એજ્યુકેશન બોર્ડ વિસર્જન કરવામાં આવશે અને સરકાર દ્વારા સંચાલિત તમામ મદ્રેસાઓને હાઇ સ્કૂલમાં ફેરવવામાં આવશે. નિયમિત વિદ્યાર્થીઓની જેમ તમામ શાળાઓમાં પણ પ્રવેશ લેવામાં આવશે. આસામના મંત્રીએ કહ્યું કે, અમે મદ્રેસા બોર્ડને વિસર્જન કરીશું. અમે મદ્રેસા શિક્ષણને સામાન્ય શિક્ષણને સમાન દરજ્જો આપતી સૂચના પાછી ખેંચીશું. અમે રાજ્યના તમામ સરકારી મદ્રેસાઓને સામાન્ય શાળાઓમાં રૂપાંતરિત કરીશું. ”જોકે, મંત્રીએ સ્પષ્ટતા પણ કરી હતી કે રાજ્યમાં ખાનગી મદ્રેસાઓ બંધ નહીં થાય.\nતેમણે કહ્યું, “અંતિમ વર્ષના વિદ્યાર્થીઓને પાસ થયા પછી શાળા છોડવાની છૂટ આપવામાં આવશે. જો કે આ શાળાઓમાં પ્રવેશ મેળવવા ઇચ્છતા તમામ વિદ્યાર્થીઓએ નિયમિત વિદ્યાર્થીઓની જેમ અભ્યાસ કરવો પડશે. ”મંત્રીએ કહ્યું કે સંસ્કૃત કેન્દ્રોને શિક્ષણ અને શિક્ષણ કેન્દ્રોમાં રૂપાંતરિત કરવામાં આવશે જે કુમાર ભાસ્કરવર્મા સંસ્કૃત યુનિવર્સિટીને સોંપવામાં આવશે, જ્યાં ભારતીય સંસ્કૃતિ, અને રાષ્ટ્રવાદ શીખવવામાં આવશે\nતેમણે કહ્યું, “આ પગલું આશ્રમ માધ્યમિક શિક્ષણ બોર્ડ (એસઇબીએ) હેઠળ નિયમિત શિક્ષણ મેળવી શકે તે માટે લેવામાં આવ્યું છે.” જ્યારે તેમને પૂછવામાં આવ્યું કે શું આગામી વર્ષે વિધાનસભાની ચૂંટણીને ધ્યાનમાં રાખીને નિર્ણય લેવામાં આવ્યો છે કે કેમ? , તો તેમણે કહ્યું, “આ ચૂંટણીનો મુદ્દો કેવી રીતે હોઈ શકે.” અમે ફક્ત સરકારી સંચાલિત મદ્રેસાઓ જ બંધ કરી રહ્યા છીએ, ખાનગી મદ્રેસાઓ નહીં. ”તેમણે કહ્યું કે આસામમાં 610 સરકાર સંચાલિત મદ્રેસાઓ છે, જેનો ખર્ચ વાર્ષિક 260 કરોડ રૂપિયા થાય છે.\nPrevious Previous post: શા માટે દિનેશ કાર્તિકે KKRની કેપ્ટનશીપ છોડી દીધી? ગૌતમ ગંભીરે પડદા પાછળનું સત્ય કહ્યું\nNext Next post: કોવિડ -19 રસી: સ્પુતનિક-Vનું પરીક્ષણ ભારતમાં કરાશે, ડો.રેડ્ડીને મંજૂરી મળી


મારા દેશના મહાચોર લોકો...!! » Sarjak\n૨૭ મે ૨૦૧૮નાં દિવસે ‘ઇસ્ટર્ન પેરીફેરલ એક્ષપ્રેસ હાઈવે’નું મોદી સાહેબે ઉદ્ઘાટન કર્યું અને આજે (આર્ટિકલ લખાયા) લગભગ એ વાતને ૧૫ દિવસ જેવા થયા. પણ ભારતીય મહાચોર તે હાઈવે પરની સોલાર પેનલ, બેટરી બધું ચોરીને લઇ ગયા..!! શું વાત છે. આ લોકોને મહાચોરનો એવોર્ડ મળવો જોઈએ..!! આ સમાચાર વાંચતા વાંચતા હું બે ઘડી વિચારમાં પડ્યો..!!\nભર ઉનાળે રસ્તા પર નીકળું અને પાણીની પરબ માટે મુકેલી બોટલને ભારત દેશમાં ચેન બાંધીને રાખવી પડે છે.\nએથીય નીચું વિચારીએ રેલ ગાડીમાં રહેલા સંડાસનાં ડબલાને પણ ચેન બાંધીને રાખવી પડે છે…!!\nએથીય નીચે ૨ રૂપિયાની પેન પણ બેન્કમાં બાંધીને રાખવી પડે છે, નહીતો ચોરોની કમી નથી..\nઆખા ભારતમાંથી ૧.૭ % લોકો ઇન્કમટેક્ષ ભરે છે. બાકીના કેટલા લોકો મહાચોર છે…? લખવા જેવું ખરું…?\nજી.એસ.ટી નો વિરોધ એ જ મહાચોર વેપારીઓ કરે છે જે અત્યાર સુધી ૧ રૂપિયો ટેક્ષ ભર્યો નહતો. પણ હવે જી.એસ.ટી એમને ટેક્ષ ભરવા પર મજબુર કરે છે, એટલે એમને મરચા બળે છે..!!\nઆપણા દેશમાં બે ચોર છે નેતા ચોર અને પ્રજા ચોર. થોડા પ્રમાણિક નેતા અને પ્રમાણિક માણસોથી આ દેશ આટલે પહોંચ્યો છે. જો થોડા પ્રમાણિકની જગ્યા થોડા જ ચોર મળ્યા હોત, તો દેશ ક્યા હોત..?\nPosted on 18/11/2018 24/09/2018 Author Krishna\nઆમ તો આ ચારપગુ પ્રાણી ઉન, દૂધ અને ભોજન માટે વપરાય છે. આ સિવાય તેની ત્રીજા ધોરણમાં બુધ્ધિશાળી બકરી નામનો પાઠ ભણવા સિવાય કશી ઉપયોગીતા નથી. ઉતરપ્રદેશના સમાજવાદી પાર્ટીના સાંસદ મુન્નવર અલીની 23 બકરીઓ ખોવાઈ ગઈ.\nભાગ : ૮ – યોગ | ઇમ્યુનિટીની રામાયણ, આયુર્વેદની નજરે\nPosted on 20/07/2020 12/07/2020 Author Krishna\nજ્યારે આપણે ઇમ્યુનિટીની વાત કરતા હોઈએ ત્યારે શરીરની ઇમ્યુનિટી તો મહત્વની છે જ. પણ મનની, ઇન્દ્રિયોની અને આત્માની ઇમ્યુનિટીનું શું?


Posted on 12:25 pm November 22, 2021 2:21 pm November 22, 2021 Author Niraj PatelComments Off on ફાઈવસ્ટાર હોટલમાં યુવકે સુંદર યુવતી સાથે લીધા સાત ફેરા, મહિના બાદ જ કરોડો લઈને થઇ ગયો ફરાર\nદેશભરમાંથી લૂંટેરી દુલ્હનના ઢગલાબંધ કિસ્સાઓ સામે આવતા રહે છે, જેમાં કન્યાઓ વરપક્ષના હજારો, લાખો રૂપિયા અને ઘરેણાં લઈને ફરાર થઇ જતી હોય છે, આવા ઘણા કિસ્સાઓ આપણે સાંભળ્યા અને જોયા હશે, પરંતુ હાલમાં એક ઘટના લૂંટેરી દુલ્હનની નહિ પરંતુ લૂંટેરા વરરાજાનો કિસ્સો સામે આવ્યો છે.\nઇન્દોરમાં રહેવા વાળા એક લૂંટારુ વરરાજા લગ્નના એક મહિના બાદ જ કરોડો રૂપિયા લઈને અમેરિકા ભાગી ગયો છે. પત્ની અને તેના પરિવાર વાળાએ આ લૂંટેરા વરરાજા વિરુદ્ધ મુંબઈમાં ફરિયાદ નોંધાવી છે. આરોપ છે કે સોફ્ટવેયર એન્જીનીયર વરરાજા આ પહેલા બે છોકરીઓ સાથે આ પ્રકારે જ લૂંટ કરી ચુક્યો છે. પોલીસ હાલ મામલાની તપાસમાં લાગી ગઈ છે.\nપ્રાપ્ત માહિતી અનુસાર ઈંદોરના લસુડીયા પોલીસ સ્ટેશન વિસ્તારના શાંતિ નિકેતનમાં રહેવા વાળા વિશાલ અગ્રવાલ સોફ્ટવેયર એન્જીનીયર છે. તેના પિતા પ્રોપર્ટીનું કામ કરે છે. 25 એપ્રિલના રોજ વિશાલના લગ્ન રાજસ્થાનના ઉદેપુરના તાજ પેલેસ લેકમાં નિધિ અગ્રવાલ સાથે થયા હતા. નિધિના પિતાએ સગાઈમાં વિશાલને 70 લાખ રૂપિયા રોકડ, લગ્નમાં 50 તોલા સોનુ અને 300 ગ્રામ ચાંદીના ઘરેણાં સમેત 90 લાખ રૂપિયાનું દહેજ આપ્યું હતું.\n5 સ્ટાર હોટલમાં લગ્નના બધા જ રિવાજ કરવામાં આવ્યા હતા. જાણવા મળી રહ્યું છે કે લગ્ન બાદ પણ વિશાલ પોતાની પત્ની દ્વારા સાસરીમાંથી પૈસા માંગતો રહેતો હતો. લગ્નના લગભગ એક મહિના બાદ કામનું કહીને તે અમેરિકા ચાલ્યો ગયો અને જયારે નિધિની ખબર પડી કે વિશાલ આ પહેલા પણ બે છોકરીઓ સાથે લગ્ન કરીને આ પ્રકારે લૂંટ કરી ચુક્યો છે. નિધિએ મુંબઈમાં વિશાલ વિરુદ્ધ કેસ દાખલ કરાવ્યો.\nનિધિએ જણાવ્યું કે વિશાલ અમેરિકા ગયા બાદ સાસુ સસરા અને અન્ય સંબંધીઓએ ષડયંત્ર કરી તેને પિયર મોકલી દીધી. જયારે ઘણા દિવસ સુધી વિશાલ સાથે સંપર્ક ના થયો ત્યારે તેને પોતાની રીતે જ જાણકારી મેળવવા લાગી ગઈ ત્યારે ખબર પડી કે વિશાલ આ પહેલા પણ બે લગ્ન કરી ચુક્યો છે અને લગ્નના આઠ દિવસ બાદ જ ભાગી ગયો. બંને લગ્નમાં મોટું એવું દહેજ પણ લીધું હતું. પોલીસે નિધિની ફરિયાદના આધારે વિશાલ અને તેના માતા પિતા વિરુદ્ધ ફરિયાદ દાખલ કરી લીધી છે.\nPosted on 1:52 pm April 21, 2021 2:02 pm April 21, 2021 Author Niraj Patel\nકોરોનાની બીજી લહેર દિવસેને દિવસે ખુબ જ ઘાતક બની રહી છે, ગુજરાતમાં રોજના હજારો લોકો કોરોના સંક્રમણનો ભોગ બની રહ્યા છે અને ઘણા લોકોએ આ સંક્રમણથી પોતાનો જીવ પણ ગુમાવ્યો છે. આ સમયે હોસ્પિટલ અને સ્મશાનના ઘણા બધા વીડીયો અને તસવીરો પણ સામે આવી રહી છે, પરંતુ આ નકારાત્મકતા વચ્ચે એક હકારાત્મક ખબર પણ સામે More..\n2:39 pm July 14, 2020 Patel Meet Comments Off on પોતાના લગ્નમાં સ્વર્ગથી આવેલી અપ્સરા લાગી રહી હતી એશ્વર્યા, જુઓ મહેંદીથી લઈને વિદાઈ સુધીનો આલ્બમ


આ ગીત ગવાયા પછી આદિત્ય નારાયણ બેરોજગાર બન્યો - OTT India\nHomeએન્ટરટેઈન્મેન્ટઆ ગીત ગવાયા પછી આદિત્ય નારાયણ બેરોજગાર બન્યો\nઆ ગીત ગવાયા પછી આદિત્ય નારાયણ બેરોજગાર બન્યો\nઆદિત્ય નારાયણ શેર કરે છે કે, “તે રામ લીલાની ‘તત્તડ તત્તડ’ પછી બેરોજગાર હતો અને આટલુ કામ કર્યું, તો પણ એને કોઈ ઓફર મળી નથી”\nઆદિત્ય નારાયણે ટેલિવિઝન હોસ્ટ તરીકેની પોતાની યાત્રાને પણ યાદ કરી.\nઆદિત્ય નારાયણ બહુમુખી હસ્તી છે. તેણે ભૂતકાળમાં કેટલાક પ્રખ્યાત ટ્રેક ગાયા છે. પરંતુ તેણે યજમાન તરીકેની તેની મુસાફરીનો ખરેખર આનંદ માણ્યો જેણે તેને ખ્યાતિ, તેમજ પૈસા કમાવ્યા! પરંતુ તે ખરેખર એક સફળ ગાયક બનવા માંગતો હતો. રામ લીલામાં રણવીર સિંહ માટે તતડ તતડ જેવા ટ્રેક ગાવા છતાં, ઇન્ડિયન આઇડોલ 12 ના હોસ્ટને ઘરે બેરોજગાર બેસવું પડ્યું! એમના માટે આ સમય ખુબ ખરાબ સમય છે.\nમોટાભાગના લોકો જાણે છે કે આદિત્યએ તેની અભિનયની સફર શપિતથી શરૂ કરી હતી. પરંતુ જે મોટા ભાગનાને ખબર નથી, તે છે કે તેણે આમ કર્યું કારણ કે તેને ફિલ્મના તમામ ગીતો ગાવાની ઓફર કરવામાં આવી હતી. ફિલ્મ ડૂબી ગઈ અને તે બેરોજગાર થઈ ગયો. બાદમાં તેમણે રામ લીલા અને દિલ બેચારા જેવી ફિલ્મો માટે પણ ગાયું હતું, પરંતુ બોલિવૂડમાં ક્યારેય સતત કામ મળ્યું નથી.\nઆદિત્ય નારાયણે કહ્યું, “મને એક ગીત (તત્તડ તત્તડ) પણ ગાવાનું મળ્યું, જે હિટ બન્યું. રણવીર સિંહ પણ ફિલ્મ સાથે સ્ટાર બન્યા, અને મને લાગ્યું કે જીવન સરળ રહેશે. પરંતુ તે પછી પણ મને કોઈ ઓફર મળી નહીં અને આમ ઘરે બેસી રહેવાને બદલે, મેં ફરીથી ટેલિવિઝન લેવાનું નક્કી કર્યું અને મારા સ્વતંત્ર સંગીત પર કામ કરવાનું શરૂ કર્યું. મારી ચેનલ પર કવર સાંભળ્યા પછી, એ.આર. રહેમાને મને દિલ બેચારામાં ગીત ઓફર કર્યું, અને વિશાલ-શેખરે પણ મને ગાવા માટે મજબુર કર્યા.\nઆ પણ જુઓ : હવે દુધના ભાવ પણ વધ્યા !\nઆદિત્ય નારાયણે ટેલિવિઝન હોસ્ટ તરીકેની પોતાની યાત્રાને પણ યાદ કરી. સા રે ગા મા પા હોસ્ટ કરવાની ઓફર સ્વીકાર્યા પછી જીવન કેવી રીતે બદલાઈ ગયું તે વિશે વાત કરતા આદિત્યએ આગળ કહ્યું, “મેં વિચાર્યું કે તે એક મ્યુઝિક શો હતો, હું એક ગાયક છું, તેથી તે કુદરતી પસંદગી છે, તો ચાલો તેને અજમાવીએ. અત્યાર સુધી, હું સુપર ફેમસ થઈ ગયો અને છોકરીઓ આવી રહી હતી અને મને કિસ કરી રહી હતી. મને ટૂંક સમયમાં વધુ ટીવી ઓફર અને ફિલ્મો મળવાનું શરૂ થયું પરંતુ ગીતો નથી, ત્યારે જ મેં કહ્યું કે પકડી રાખો. મેં શાપિત લેવાનું નક્કી કર્યું કારણ કે વિક્રમ મને બધા ગીતો ગાવા માટે સંમત થયા. હું અભિનેતા બન્યો જેથી હું ગાઈ શકું. આ ફિલ્મ અપેક્ષા મુજબ કામ કરી શકી નહી, અને તે પણ પહેલી વખત જ્યારે મને નિષ્ફળતાનો સામનો કરવો પડ્યો. કોઈ મારા કોલ પસંદ કરશે નહીં, કોઈ લાઇવ શો નહોતા. મારે શરૂઆતથી જ શરૂઆત કરવાની હતી. ”\nદરમિયાન, આદિત્ય નારાયણ 2022 માં યજમાન તરીકેની તેમની યાત્રાને અલવિદા કહી રહ્યા છે. તેઓ હવે આ વખતે સંગીતને બીજી તક આપવા જઈ રહ્યા છે.\naditya narayananchorbollywoodBollywood newsBollywood SingerentertainmentEntertainment Newsfamous artistott app newsott entertainmentOTT Entertainment NewsOTT Indiaott read newsreadsingertv anchortv hostudit narayan\nOlympics Live: નીરજ ચમક્યો: ભારતને 12 વર્ષે ઓલિમ્પિકમાં ગોલ્ડ મેડલ


55 વર્ષના પ્રૌઢની 35 વર્ષની યુવાન પત્ની સાથે પ્રેમસંબંધને લઈ મિત્રએ જ દારૂ પીવડાવી કાસળ કાઢ્યું, જાણો વધુ - Watch Gujarat News : LIVE LATEST TODAY Online\nજામનગર રોડ પર આઇઓસીના ડેપો નજીકથી હત્યા કરાયેલી પ્રૌઢની લાશ મળી હતી\nપોલીસ તપાસમાં સંગીતાને તેના પતિ સાગરભાઇના મિત્ર સંજયભાઈ ઉર્ફે છોટિયો ઉર્ફે બિહારી પાસ્વાન સાથે પાંચ વર્ષથી પ્રેમસંબંધ હોવાની માહિતી મળી\nપોલીસે સંજયની અટકાયત કરી આગવી ઢબે પુછપરછ કરતા ગુનાની હકીકત સામે આવી\nઘટનાને અંજામ આપ્યા બાદ સંજયે તેની પ્રેમિકાને કહ્યું હતું કે, ‘તારા પતિને કામે લગાડી દીધો છે’\nમૃતક સાગરભાઇ જમનાદાસ રાઠોડ\nWatchGujarat. ગત તારીખ 4ની બપોરના આઇઓસી ડેપો નજીકથી અર્ધનગ્ન હાલતમાં અજાણ્યા પ્રૌઢની લાશ મળી હતી. જેને લઈ મૃતદેહને પોસ્ટમોર્ટમ માટે ખસેડી પોલીસે તેની ઓળખ મેળવવા તપાસ હાથ ધરી હતી. તપાસ દરમિયાન પોસ્ટમોર્ટમ રિપોર્ટમાં મૃતકને પથ્થરના ઘા ઝીંકી પતાવી દીધાનું ખુલતા પોલીસે તપાસના ચક્રો ગતિમાન કર્યા હતા. જેમાં મૃતકની યુવાન પત્ની સાથે પ્રેમસંબંધ હોઈ મિત્રએ જ દારૂ પીવડાવી કાસળ કાઢ્યું હોવાનું સામે આવ્યું છે. પોલીસે આરોપી મિત્રને ઝડપી લઈ કાયદેસરની કાર્યવાહી હાથ ધરી છે.\nઆરોપી સંજયભાઈ ઉર્ફે છોટિયો ઉર્ફે બિહારી પાસ્વાન\nઆ બનાવની જાણવા મળતી વિગતો મુજબ, શહેરનાં જામનગર રોડ પર આઇઓસીના ડેપો નજીકથી હત્યા કરાયેલી પ્રૌઢની લાશ મળી હતી. મૃતક માધાપર નજીક રહેતા અને દરજી કામ કરતાં 55 વર્ષીય સાગરભાઇ જમનાદાસ રાઠોડ હોવાનું તપાસ દરમિયાન સ્પષ્ટ થયું હતું. મૃતક સાગરભાઇની પત્ની સંગીતા મહારાષ્ટ્રના ધુલિયાની વતની હોવાનું અને તેની ઉંમર 35 જ વર્ષની હોવાનું જાણવા મળતા પોલીસે સાગરભાઇ અને તેની પત્નીના સંબંધો પર તપાસ કેન્દ્રિત કરતાં સંગીતાને તેના પતિ સાગરભાઇના મિત્ર સંજયભાઈ ઉર્ફે છોટિયો ઉર્ફે બિહારી પાસ્વાન સાથે પાંચ વર્ષથી પ્રેમસંબંધ હોવાની માહિતી મળી હતી.\nઆ હકીકત સામે આવતાની સાથે ક્રાઇમ બ્રાંચની ટીમે મંગળવારે સંજય ઉર્ફે બિહારીને ઉઠાવી લીધો હતો. અને આગવી ઢબે પૂછપરછ કરતા જ સંજયે કેફિયત આપી હતી કે, સંગીતા સાથે પાંચ વર્ષથી પ્રેમસંબંધ હતો અને આ પ્રેમસંબંધમાં સાગરભાઇ આડખીલીરૂપ બનતા હતા. પોતાને સાગરભાઈ સાથે વર્ષોથી મિત્રતા હોઈ વારંવાર ઘરે જતો હતો. દરમિયાન ગત ત્રીજી મેના રોજ તેણે સાગરભાઈને ચિક્કાર દારૂ પીવડાવ્યો હતો. બાદમાં નશાની હાલતમાં તેને આઇઓસી ડેપો પાસે લઇ જઇ ત્યાં માથા, નાક અને ગુપ્તભાગ પર પથ્થર મારી કાસળ કાઢી નાખ્યું હતું.\nઘટનાને અંજામ આપ્યા બાદ સંજયે તેની પ્રેમિકાને કહ્યું હતું કે, ‘તારા પતિને કામે લગાડી દીધો છે’, જોકે પ્રેમીની આ વાતથી તેણે હત્યા કર્યા અંગે ખ્યાલ નહીં હોવાનું રટણ હાલ સંગીતા પોલીસ સમક્ષ કરી રહી છે. ત્યારે ખરેખર હત્યામાં તેની સંડોવણી છે કે નહીં? તેને લઈને પોલીસ દ્વારા વધુ તપાસ કરવામાં આવી રહી છે. અને આરોપી સંજય ઉર્ફે બિહારી વિરુદ્ધ હત્યાનો ગુનો નોંધી કાયદેસરની કાર્યવાહી શરૂ કરવામાં આવી છે.\nઆશ્રમનો કબ્જો લેવા યુવતિઓ મારફત મને ફસાવ્યો, હવે સહનશક્તિ પુરી થઈ ગઈ છે! મહંતનો સ્યુસાઇડ નોટમાં ઉલ્લેખ


Lizomed 600 Tablet in Gujrati વપરાશ, આડઅસરો, કમ્પોઝિશન, સબસ્ટિટ્યુટ, પૂર્વ સાવચેતીઓ અને સલાહ - Aglowmed Limited | strip of 10 tablets | 1mg.com\nતમારા ડોકટર દ્વારા સલાહ આપ્યા પ્રમાણે ડોઝ અને સમયગાળામાં આ દવાને લો. તેને આખી ગળવી. તેને ચાવવી નહીં, ભૂકો કરવો નહીં કે તોડવી નહીં. તે ભોજન સાથે કે તેના વિના લઈ શકાશે, પણ એક નિશ્ચિત સમય પર રોજિંદા Lizomed 600 Tablet લેવી વધારે સારી છે.\nચીઝ, બળેલી માછલી, માંસ અને કેટલાંક પ્રકારના બીયર જેવી ટાયરામાઇનથી સમૃદ્ધ ખાદ્ય પદાર્થો સાથે Lizomed 600 Tablet ટાળો.\nLizomed 600 Tablet એ એન્ટિબાયોટિક છે. તે મહત્વની કામગીરીને હાથ ધરવા બેક્ટેરિયા દ્વારા જરૂરી હોય તેવા આવશ્યક પ્રોટિનના સંશ્લેષણને પ્રતિબંધિત કરીને બેક્ટેરિયાની વૃદ્ધિને અટકાવે છે.\nગર્ભાવસ્થા દરમિયાન Lizomed 600 Tablet નો ઉપયોગ કરવો જોખમકારક નીવડી શકે છે.\nLizomed 600 Tablet ધાવણ આવે તે દરમિયાન ઉપયોગ કરવા સંભવિતપણે અસુ‌રક્ષિત છે. મર્યાદિત ડેટા સૂચવે છે કે દવાથી શિશુને નોંધપાત્ર જોખમ છે.\nLizomed 600 Tabletથી તમને ચક્કર આવી શકે, ઊંઘ આવી શકે છે અથવા તમારા દ્રષ્ટિને અસર થઈ શકે છે. તમારી દ્રષ્ટિ સ્પષ્ટ ન થાય ત્યાં સુધી વાહન ડ્રાઇવ કરશો નહીં\nLizomed 600 Tablet મૂત્રપિંડ રોગ દરમિયાન ઉપયોગ કરવા સુરક્ષિત છે. Lizomed 600 Tablet ના ડોઝ સમાયોજનની ભલામણ કરવામાં આવતી નથી.\nજો તમે ગંભીર યકૃત રોગથી પીડાતા હોવ તો તમારા ડૉકટર સાથે વાત કરો. Lizomed 600 Tablet ના ડોઝ સમાયોજનની જરૂર પડી શકે.\nજો તમે Lizomed ની માત્રા ચૂકી ગયા છો તો શુ કરશો?\nLizomed 600 Tablet લેતા દર્દીઓ\nતમે Lizomed Tablet નો ઉપયોગ શેના માટે કેરી રહ્યા છો?\nLizomed 600 Tablet નો ઉપયોગ કરતી વખતે શું આડઅસરો થઈ?\nતમે Lizomed Tablet કેવી રીતે લેશો?\nLizomed 600 Tablet કિંમત ના આધાર પર રેટિંગ આપો


ગાંધીજીને ‘શિકારી’ કેમ કહેવામાં આવ્યા? – ભૂમિપુત્ર\nOn September 30, 2020 October 2, 2020 By BhoomiputraIn ગાંધી વિચાર\nવિનોબાજીએ બ્રહ્મ વિદ્યામંદિરની બહેનો સાથે વાત કરતા કહ્યું હતું કે “જો તમારામાં ચિત્તશુદ્ધિની તીવ્ર પ્રેરણા અને સામાજિક ક્રાંતિની તમન્ના એ બે ગુણ હોય તો જ્યાં જ્યાં તમારો સંપર્ક હોય ત્યાં મનુષ્ય ખેંચાઈને આવશે. એક માણસ માછલી પકડવા માટે જાળ ફેલાવી રહ્યો હતો. જિસસ ક્રાઇસ્ટે એને કહ્યું…. ‘કમ એન્ડ ફોલો મી. આઈ વિલ મેક યુ ફિશર ઓફ મેન…’ મારી પાછળ પાછળ આવ. હું તને માછલી પકડવાને બદલે મનુષ્યને પકડવાનો ઉદ્યોગ શીખવી દઈશ. બાઇબલમાં કહ્યું છે કે એણે જાળ ફેંકી દીધી. અને તરત ક્રાઇસ્ટની પાછળ ચાલી નીકળ્યો. આ ક્રાઇસ્ટની પર્સનાલિટી હતી. તમારામાં એવું આકર્ષણ હોય તો કહો કે ‘આવો’, અને લોકો આવી શકે છે.”\nઆવી શક્તિ ગાંધીમાં હતી. કેવા કેવા માણસોને ગાંધીએ ખેંચ્યા ! જ્યાં પહોંચ્યા, જ્યાં સત્યાગ્રહો કર્યા ત્યાં ગાંધીએ પર્સનલ લવ અને ઇમપર્સનલ લવ બંને, માણસોના સંબંધોમાં ભરપૂર રેડ્યો છે. પર્સનલ લવ ઉષ્મા આપે અને ઇમપર્સનલ લવ પ્રકાશ આપે. કૅલેનબેક, પોલાક, ઍન્ડ્રુઝ, સરદાર, નહેરુ, મહાદેવભાઈ, વિનોબા, જમનાલાલજી તથા ગાંધીજીના અક્ષરદેહના 100 ખંડોમાં ફેલાયેલા પત્રોમાં તથા મહાદેવભાઈની ડાયરીમાં વ્યક્તિઓ સાથે થયેલા પત્રવ્યવહારમાં આ જોવા મળે છે.\nમહાદેવભાઈની ડાયરીમાં તેઓ નોંધે છે કે, ‘કાલે પંડ્યાજી સાથે વાત કરતાં વહાલમાં બાપુને ‘શિકારી’ નામ આપ્યું. એવા અર્થમાં કે હરહંમેશ કોઈ ને કોઈ શિકાર પોતાના હૃદયમાં અહર્નિશ રહેલા રાષ્ટ્રીય કાર્ય માટે તેઓ પકડે જ જાય છે. પહેલે દિવસે મારા અક્ષર સુંદર છે, બહુ ઝડપી લખનારો છે એમ કહીને, મારા ગુણો આગળ દોષો ભૂલી જઈશું એમ કહીને, તો એક દિવસ દુર્ગાને વિશે પિતૃપદ ગ્રહણ કરીને, અને તેને એક સુંદર પત્રથી કૃતજ્ઞતામાં દાબીને, એક દિવસ બેંકર અને અનસૂયા-બહેનની જોડે મધુરું મધુરું બોલીને, અને તેમને જમવાનો નિત્ય આગ્રહ કરીને, તો બીજે દિવસે વલ્લભભાઈને નિત્ય સવારે પણ જમવા આવવાનો આગ્રહ કરીને, 12 વર્ષથી ઘરભંગ થયા છતાં તેમના ન પરણવા પ્રતિ બહુ સંતોષ દર્શાવીને, પોતાની કેટલીક છાની બાબતો પણ કહીને ચેલા મૂંડવાનો જે પ્રયત્ન જારી છે, એ બધી એમની લીલા વર્ણવતા કોઈપણ માણસ થાકે, નેતિ નેતિ કહી વિરમે.\nઆમ વ્યક્તિઓની કાર્યકુશળતા ઓળખી જઈને તેમને પોતાની સાથે કઈ રીતે જોડવા; કયા પ્રકારનાં કાર્ય પ્રેમથી અહંશૂન્ય બનીને, તેમને આવકારીને કરાવવાં. વળી કહેવાની જરૂર પડે તો કહી પણ દેતા. ઠપકો પણ આપતા જોવા મળે છે. જેમ કે અંબાલાલ સારાભાઈને થોડીક વાત કરીને પછી જમવાનું આમંત્રણ પણ આપે છે.\nઆજે સવારના પહોરમાં ઊઠતાં હું વિચારમાં પડ્યો કે આપણે શું કરીએ છીએ ?….. આપ સફળ થાઓ તો દબાયેલા ગરીબો વધારે દબાય. તેઓની નામરદાઈ વધે અને પૈસો બધાને વશ કરી શકે છે, એવો ભ્રમ દૃઢ થાય. જો આપની પ્રવૃત્તિ છતાં મજૂરોને વધારો મળે તો આપ અને બીજાઓ આપને નિષ્ફળ થયેલા સમજશો. આપની પહેલી સફળતા ઇચ્છી શકાય ? પૈસાનો મદ વધે એમ આપ ઇચ્છો ? મજૂરો તદ્દન નિર્માલ્ય થાય એવું આપ ઇચ્છો ? મજૂરોનો આપ એવો દ્વેષ કરો, કે તેઓને હક્ક મળે અથવા તે કરતાં પણ બે કાવડિયા વધારે મળે તો તેવી સ્થિતિને આપ સાફલ્ય ન માનો ? આપ નથી જોતાં કે આપની નિષ્ફળતામાં આપની સફળતા છે ? ને આપની સફળતા આપને સારુ ભયંકર છે ? રાવણ સફળ થયો હોત તો ? આપ નથી જોતા, આપના સાફલ્યમાં આખા સંસારને આઘાત પહોંચે એમ છે ? આ પ્રવૃત્તિ દુરાગ્રહ છે. મજૂરો આગળ વધવા તૈયાર ન હતા એટલું જ સિદ્ધ થશે. આવી પ્રવૃત્તિમાં સત્યાગ્રહ છે. આપ ઊંડું વિચારો. આપના હૃદયમાં થતા ઝીણા નાદને સાંભળો…. આપ અહીં જમશો ?\nનગીનદાસ પારેખ લખે છે કે, ‘ગાંધીજીને પોતાને જે સારું લાગે તે પ્રમાણે પોતે પ્રથમ વર્તે છે. અને તે માર્ગે બીજાને ચડાવવા તેઓ હંમેશાં પ્રયત્નશીલ રહે છે. એમના આરોગ્ય, આહાર, સ્વદેશી વગેરેને લગતા બધા જ પ્રયોગોમાં આ વસ્તુ જોવા મળે છે. તેઓ જબરા પ્રચારક અને સંગઠક હતા. અને તે બંને શક્તિ એમણે પોતાના વિચારોને મૂર્ત સ્વરૂપ આપવામાં જીવનભર વાપરી હતી.\nઆપણે જાણીએ છીએ કે ગાંધીજી અને અનસૂયાબહેન મજૂરોના પક્ષે જ હતાં. આ જ સંદર્ભમાં અંબાલાલ સારાભાઈને પોતાની બહેન પ્રત્યેની કૂણી લાગણીને સંકોરીને કઈ રીતે તેમની સંવેદના જાગ્રત કરે છે તે જણાવવાનો લોભ હું રોકી શકતી નથી.\nસુજ્ઞ ભાઈ અંબાલાલજી,\n…. શ્રીમતી અનસૂયાબહેનને ખાતર પણ તાણાવાણાઓને સંતોષવા જોઈએ એમ મને લાગે છે…. માલિકો, મજૂરોને બે પૈસા આપીને કેમ રાજી ન થાય ? એમના જીવનમાં પ્રવેશ કરો અને પ્રેમરૂપી હીરની દોરીથી તેઓને બાંધો…. બહેનની આંતરડી ભાઈ કેમ દૂભવે ?…. હું એક જ કાગળમાં વેપારમાં અને કૌટુંબિક વ્યવહારમાં વચ્ચે આવ્યો છું.\nઆવા હતા ગાંધી…..\nગાંધીજી જેમ પોતાના ઝીણામાં ઝીણા કાર્યનું પૃથક્કરણ કરતા તેમ પાસેની વ્યક્તિના કાર્યને પણ સૂક્ષ્મતાથી તપાસતા અને તેથી તેના વ્યક્તિત્વની સ્પષ્ટ અને ઊંડી છાપ એમના ચિત્ત પર છપાતી જતી. ઍડવર્ડ ટૉમ્સને નોંધેલું કે બીજા માણસો કેટલા પાણીમાં છે તે કળી જવાની, અને તેમના ગુણદોષ સમજવાની, ગાંધીજીની શક્તિ અદ્ભુત છે.\nઆ સંદર્ભમાં સરોજિનીદેવી વિશેની લોકોની સમજ અને ગાંધીજીનું તેમના વિષેનું મૂલ્યાંકન સમજવા જેવું છે.\n…..એ બાઈમાં મેં એટલું બધું બળ અને તેજ જોયું છે કે એના ચારિત્ર્ય વિશે તો કોઈ શંકા લાવી શકે જ નહીં. એ બાઈમાં કેટલીક ખોડ છે. ભાષણો કરવાની, ધમાલ કરવાની – પણ એ એનું જાહેર જીવન, તેનો ખોરાક છે…. જાહેર જીવનનો જોશ એનાથી એને ચડે છે. એ મોજીલી છે. છપ્પનભોગ ખાવાનું મન થાય, કરોડાધિપતિની દીકરી નથી પણ કરોડાધિપતિની દીકરીના જેવો એશઆરામ એણે ભોગવ્યો છે…. એ બાઈ હિંદુસ્તાન માટે જીવી રહી છે, પોતાની બોલવાની અને લખવાની અદ્ભુત શક્તિ હિંદુસ્તાન માટે જ ખર્ચી રહી છે…. પણ એનો તો સ્વભાવ જ છે કે જે વરના માફામાં બેસીને જતી હોય તે વરનાં ગીતો ગાય. આટલું બાદ કરીએ તો હિંદુસ્તાનને માટે જ જીવી રહેલી બીજી બાઈ કોણ છે ?\nઆમ હિંદુસ્તાન માટે મરી ફીટનારા લોકોની જમાત ભેગી કરવાનું કામ ગાંધીએ કર્યું. ક્યારેય કોઈમાં દોષ હોય તો તે માટે આંખ આડા કાન પણ કર્યા.\nby Bhoomiputra\t October 1, 2020\nગાંધીજીએ જે વિચારો રજૂ કર્યા તે બધાનો અમલ અને પ્રચાર કરવા ઠેર ઠેર સંસ્થાઓ એમણે ઊભી કરી હતી. દારૂનિષેધ, ગ્રામોદ્યોગ, ચરખાસંઘ, નઈ તાલીમ આ બધામાં યોગ્ય માણસો તો જોઈએ જ. તેઓ દરેક માણસ પાસે પોતાની રીતે કામ કરાવી શકતા. એમની નજર માણસ- પારખુ હતી. મહાદેવભાઈએ એક વાર ગાંધીજીને કહ્યું કે, તમે કોઈને પણ જુઓ એટલે તેનો શો ઉપયોગ કરવો એ જ વિચાર તમને આવે છે. જેમ ગાંધીજી કહેતા કે કોઈ પણ વસ્તુ જોઉં તો તે ત્યાજ્ય છે કે ગ્રાહ્ય છે એ હું જોઈ લઉં પછી ગ્રહણ કરું. તેમ માણસોની પરખ બાબતમાં પણ હતું. આજે દેશમાં મોટી ખામી આ જ જણાય છે. જ્યાં યોગ્ય વ્યક્તિઓ જોઈએ ત્યાં તે નથી, એટલે નિર્ણયો પણ તે રીતના થાય છે.\nમહાદેવભાઈને પહેલે જ દિવસે પારખી લીધેલા એટલે એમના પિતાજીને પત્ર લખે છે :\n…..ભાઈ મહાદેવને સોંપવામાં આપે ભૂલ નથી કરી…. પૈસો જ હંમેશાં બધું સુખ નથી આપતો. ભાઈ મહાદેવને પૈસો સુખ આપે તેવી તેની પ્રકૃતિ નથી…. તેના જેવા ચરિત્રવાન, વિદ્વાન અને પ્રેમીસહાયકની જ હું શોધ કરતો હતો.\nકાઠિયાવાડની રેંટિયા પ્રચારક પરિષદમાં સલાહ આપતાં મુત્સદ્દીઓ અને લેખકોને કહ્યું કે, “તમે કલમને કેદમાં રાખજો અને આત્માનો વિકાસ કરજો.” લોભ તમે શબ્દનો કરજો, આત્મોન્નતિનો નહીં. ખુશામત પણ ન કરજો. ક્રોધ પણ ન કરજો… નબળો માણસ ખુશામત કરે અથવા પોતાની નબળાઈ ઢાંકવા માટે ક્રોધ કરે…. જોર કર્મમાં રહેલું છે. અને કર્મ એટલે ધર્મ પાલન. જગતનું હૃદયસામ્રાજ્ય ભોગવનારાએ સંયમાગ્નિમાં પોતાની ઇન્દ્રિયોને ભસ્મ કરેલી હોય છે.\nઉપરના શબ્દો સાંભળીને પ્રભાશંકર પટ્ટણી કે જેમના હાથે ગાંધીજીને માનપત્ર આપવાનું હતું તેઓ બોલ્યા કે, “ગાંધીજી મુગટધારી રાજા નથી, પણ આખા સામ્રાજ્યની પ્રજાને એમનો શબ્દ માનવો પડે એવા અધિકાર-વાળી વ્યક્તિ છે. એમને પણ સંયમ વાપરવો પડે છે.”\nવળી, પ્રભાશંકર પટ્ટણીએ ગાંધીજીની વાતને આત્મીય રીતે સ્વીકારીને કૌરવ પાંડવોની વાત કરી. “કૃષ્ણ ભગવાન મહા રમતિયાળ, કૌરવોની સાથે સંધિની વાત કરવા જવાના હતા. સૌને પૂછવા લાગ્યા, સંધિ કરવા જાઉં પણ મારું કોઈ સાંભળે તો ને ? ભીમને એ સવાલ પૂછ્યો. તેણે જવાબ આપ્યો કે જો કે સંધિ નહીં કરો તો માથા ભાંગી નાખીશ. અર્જુને કહ્યું, સંધિ નહીં કરો તો ગાંડીવનો ચમત્કાર જોઈ લેજો એમ કહેજો. દ્રૌપદીને પૂછ્યું એટલે એ કહે કે કૌરવોને યાદ અપાવજો કે, નહીં માનો તો સતીના શ્રાપે બળીને ભસ્મ થશો. પણ યુધિષ્ઠિરે શું કહ્યું ? એના મુખમાંથી તો એક જ ઉદ્ગાર નીકળ્યો, તમને ગમે તે કહેજો કૃષ્ણ ! તમને ગમે તે કહેજો. એવી વાત છે. તેમજ હું પણ કહું છું કે મહાત્માજીને જે રુચે તે કરે.”\nઆ પટ્ટણીસાહેબ પોતાના અંતરના આનંદ માટે રેંટિયો કાંતતા થઈ ગયા હતા. આ જુઓ ગાંધીજીનું શિકારીપણું. મહાદેવભાઈ રમૂજમાં લખે છે કે, “કાઠિયાવાડી પરિષદ માટે શંકરલાલ, ભરુચા અને વલ્લભભાઈ રૂ ભીખવા ગયા. એમને લગભગ પંચોતેર મણ રૂ બક્ષિશ મળ્યું. ગુજરાતમાં ગાંધીજીને બોલાવવા ઇચ્છતાં ગામડાં હવે ચેતે. રૂની ભિક્ષામાંથી તેઓ રૂ પેદા કરનારા એકેય ગામડાને છોડે એમ નથી. એમના પ્રતિનિધિઓ પણ રૂની ભિક્ષા માંગશે.”\nશામળદાસ કૉલેજમાં ગાંધીજીને વિદ્યાર્થીઓના ધર્મ પર બોલવાનું હતું. ત્યાં પહોંચતાં મોડું થાય તેમ હતું. એટલે વલ્લભભાઈને મોકલ્યા. તેમણે વિદ્યાર્થીઓને જે કહ્યું એમાં તેઓ કઈ રીતે ગાંધી રંગમાં રંગાયા તેની વાત છે. “1917ની સાલમાં જાહેર જીવનમાં દાખલ થયો ત્યારે મારી વિદ્યાર્થી દશા શરૂ થઈ. મહાત્માએ આવી જાહેર જીવન શરૂ કર્યું ત્યારે લાગ્યું કે એમાંથી અલગ રહેવું એ અધર્મ છે. એમના સહવાસમાં આવ્યો ત્યારે જ ખબર પડી કે જેનામાં સેવા કરવાની ભાવના હોય તેણે આ પુરુષને સેવા આપવી. હું ઠોઠ નિશાળિયો હતો. ગુજરાતી પણ પૂરું બોલતાં નહોતું આવડતું. જૂના દિવસો યાદ આવે છે ત્યારે મારા પહેરવેશનો વિચાર કરું છું ને શરમાઉં છું. ભાષામાં, પહેરવેશમાં અને જીવનની બધી બાબતોમાં પરદેશીની નકલ કરવામાં જિંદગીનું સાર્થક્ય છે એમ હું માનતો. પણ એમની સાથે સહવાસમાં આવીને જોયું કે આ તો મૂર્ખાઈનું લક્ષણ છે અને ભણેલું બધું ભૂલવાની જરૂર છે…. જિંદગીની અંદર કમાણી કરવાનું સાધન કૉલેજનો અભ્યાસ થઈ પડ્યો છે. પરંતુ જ્ઞાન મેળવવાની આ કનિષ્ઠમાં કનિષ્ઠ બાજુ છે. નિબંધો લખવાની શક્તિ વધી છે. પણ સાથે સાથે ચારિત્ર્યશક્તિ ચાલી ગઈ છે. શરમ છોડીને તમને કહેનારો અને પોતાનો અનુભવ તમને સોંપી દેનારો ભાગ્યે જ બીજો કોઈ મળશે. જ્યાં સુધી તમારી અને તમારી આજુબાજુની પ્રજા વચ્ચે અંતર છે ત્યાં સુધી તમારું ભણતર નકામું છે. આ સરદારની ભાષા છે. જ્યાં જેવું લાગ્યું તેને સહજ રીતે રજૂ કરનાર એ માણસ હતા. અને ગાંધીએ વલ્લભભાઈમાં રહેલા સરદારને પારખી લીધા હતા.\nby Bhoomiputra\t September 30, 2020\nગાંધીજીની દીર્ઘદૃષ્ટિ અને માણસો સાથે કામ લેવાની આવડત. વળી જેને કામ સોંપાય એને બીજે કામ કરવા મોકલે ત્યારે તેનું કેવી રીતે માનસ ઘડે છે તે પણ જાણવું જરૂરી છે. જ્યારે સ્વામી આનંદને મહમદઅલીના છાપામાં મદદ કરવા મોકલે છે તે પત્ર જુઓ :\nતમે દિલ્હી જાઓ છો તે રામચંદ્રની વતી અંગદ થઈને નહીં, યુધિષ્ઠિરના વતી કૃષ્ણ થઈને પણ નહીં, તમે તો નિષાદ રાજાની વતી કંઈ સેવા થાય તે કરવાને, તેને પગ ધોવાની રજા મળે એવી સગવડ કરવા જાઓ છો. અથવા સુદામાનો કોઈ દાસ ક્યાંય ચાલ્યો જાય ને જેમ સુદામાને શોભાવે તેમ તમે શોભાવવા જાઓ છો. તમે ન્યાય લેવા નથી જતા. પણ દેવા જાઓ છો. જડભરતને જે વિત્યું તે શાંતિથી વહોર્યું. તમે રુદ્ર થઈને નથી જવાના પણ વિષ્ણુ થઈને. મૌલાનાએ શું કરવું ઘટે છે એ સવાલ નથી. પણ મારે એટલે તમારે શું કરવું ઘટે છે એ સવાલ છે, જેટલું તત્ત્વજ્ઞાન મેં નવજીવનમાં ડહોળ્યું છે તે બધાનો અક્ષરશ: ઉપયોગ અને અમલ અહીં કરવાનો નિશ્ચય છે. તેમાં મને મનથી, કાયાથી અને વચનથી મદદ કરજો. એ જ તમને અને મને શોભે એમ માની અમલ કરજો.\nફક્ત સ્વામીઆનંદને સલાહ આપીને ગાંધી સંતોષ માનતા નથી. મહમદઅલીને પણ તે જ રીતે સમજાવે છે.\n…..હવે સ્વામીનો છૂટથી ઉપયોગ કરજો. મારા નજીકના સાથી પૈકીના તેઓ એક છે…. જે માણસને માણસોની પરખ નથી તે માણસ દુનિયામાં નકામો છે. ભલે તેનું હૃદય સોનાનું હોય અને તેના હેતુઓ શુભમાં શુભ હોય. તેણે માણસો સાથે કામ પાડવાનું બંધ કરી દેવું જોઈએ… મારા તદ્દન નજીકના સાથીઓ જે કસોટીમાંથી પસાર થાય તે ઉપરથી મારી કિંમત આંકવી જોઈએ. તમે, સ્વામી, મહાદેવ, હયાત મોહાઝમ, દેવદાસ, કૃષ્ણદાસ, શ્ર્વેબ એ બધાને હું આમાં ગણું છું. હું તમારી સાથે સરસ ચલાવી શકું એટલું પૂરતું નથી…. આ બધાયે પણ ચલાવી શકવું જોઈએ…. મારે માટે તો આવા અંગત સંબંધો સારી રીતે ચાલે તે હજાર જાહેર કરારો કરતાં સ્વરાજ અને એકતા (હિંદુ-મુસલમાન) માટે વધારે મહત્ત્વની વસ્તુ છે.\nડૉ. પ્રાણજીવન મહેતા કે જેઓ ગાંધીજીના ભામાશા હતા. ગૂજરાત વિદ્યાપીઠનું વિશાળ છાત્રાલય કે જેમાં પદવીદાન સમારંભ થાય છે એ એમની ભેટ છે. ગાંધીજી ઘનશ્યામદાસ બિરલા, જમનાલાલજીની જેમ ડૉ. મહેતા પાસે પણ પૈસાની માંગણી નિ:સંકોચ રીતે કરતા હતા. જે નીચેના પત્ર પરથી જાણી શકાશે.\n….મને અહીં જે પૈસા મળી શકે છે તે ઉપર કામ ચલાવું છું. યાચના કરવા નથી નીકળતો. હાલ પૈસાની મને પૂરેપૂરી જરૂર છે. બાંધકામ ચાલી રહ્યું છે તેમાં રૂ. 40,000 ખર્ચી ચૂક્યો. બીજા રૂપિયા 60,000 જરૂર ખર્ચાશે. ઓછામાં ઓછા દોઢસો માણસનો સમાસ કરવો રહ્યો. અને વીસ સાળ ગોઠવવી છે…. લગભગ ત્રણસો બાઈ રેંટિયા ચલાવતી થઈ ગઈ છે…. તમારી પાસેથી હમણાં જ હું મોટી રકમની માંગણી કરું છું ને હંમેશને સારુ એમ ઇચ્છું છું કે મને બીજેથી મળતાં જે ત્રુટિ આવે તે તમે પૂરી પાડો…. મારી પ્રવૃત્તિ પસંદ ન હોય તો મારાથી ન જ મંગાય. પણ તમે આ બરોબર માનતા હોવ તો મદદ આપવામાં સંકોચ ન કરવો.\nઆવી માંગણી મિત્ર નકારી શકે નહીં. ડૉ. મહેતાએ ગાંધીજીને ખૂબ આર્થિક મદદ કરી છે. મિ.ઝીણાને હિંદુસ્તાની કે ગુજરાતી ભાષા શીખવવા માટે મિસિસ ઝીણાને પ્રેમભર્યો પત્ર લખે છે. જુઓ આ ગાંધીજીની વાણિયાગીરી…. શિકારીગીરી !\n“મિ. ઝીણાને કહેશો કે તેમને હું યાદ કરું છું. તેમને હિંદુસ્તાની અથવા ગુજરાતી શીખી લેવા તમારે સમજાવી-પટાવીને તૈયાર કરવા જોઈએ. તમારી જગ્યાએ હું હોઉં તો હું તો તેમની સાથે હિંદુસ્તાની અથવા ગુજરાતીમાં જ બોલવાનું શરૂ કરી દઉં. તેમ કરવામાં તમારું અંગ્રેજી તમે ભૂલી જાઓ અથવા એકબીજાની વાત તમે સમજી ન શકો, એવો કશો ભય નથી. કે પછી છે ? ત્યારે શરૂ કરશો ને ? મારા પ્રત્યે પ્રેમ રાખો છો તે ખાતર પણ શરૂ કરવાનું હું તમને કહું છું.”\nઆ શિકારીને પોતાની જિંદગીની કમાણી અને મહેલ ત્યજી દઈને ફકીર બનેલા કેટલાય સાથીઓ મળે છે. જેમ કે માસિક અર્ધલાખની આવક વાળી વકીલાત છોડનાર ચિતરંજનદાસ. પોતાની નવાબી અને જાહોજલાલી છોડનાર સરસમાં સરસ બેરિસ્ટર મઝહરુલ હક મોટી આલીશાન સિકંદર મંજિલ છોડીને ગંગા કિનારે સદાકત આશ્રમ સ્થાપીને રહ્યા. તે જ પ્રમાણે રાજેન્દ્ર પ્રસાદ, બ્રિજકિશોર પ્રસાદ, ધરણીધર પ્રસાદ જેવા બિહારના ઉચ્ચ નેતાઓ પણ ભળ્યા.\nમહાદેવભાઈના શબ્દોમાં કહીએ તો ગાંધીજી પ્રશંસાલાયક પાત્રો ઉપર પોતાનો બધો પ્રેમ ઠાલવતા. પછી પાત્રમાં પોતાનામાં તેટલા પ્રેમની પાત્રતા હોય કે ન હોય તેની ચિંતા નહીં. પ્રેમીઓ, પ્રેમનું પાત્ર તુચ્છ હોય છતાં, તેમને મહાન બનાવી શકે છે. ગાંધીજીએ આ કર્યું. આપણે એ જોયું છે. એવા શિકારી મહામાનવને આપણા વંદન.\n– ભદ્રા સવાઈ\n(સંદર્ભ – મૈત્રી, મહાદેવભાઈની ડાયરી અને ‘ગાંધીકથા’ પુસ્તકને આધારે)\n2 ઓક્ટોબર 2020ગાંધી જયંતિગાંધી વિચારગાંધીજીવિનોબા ભાવે


Posted on 4:35 pm June 20, 2020 Author Niraj PatelComments Off on સુશાંત સિંહ રાજપુતનું જ્યારે ગામમાં થયું હતું ભવ્ય સ્વાગત, વિડીયો સોશિયલ મીડિયામાં થયો વાયરલ\nબોલીવુડના ખુબ જ પ્રતિભાશાળી અભિનેતા સુશાંત સિંહ રાજપૂતે પોતાના ઘરમાં જ ડિપ્રેશનના કારણે આત્મહત્યા કરી લીધી. સુશાંતના ડિપ્રેશનમાં આવવા પાછળના ઘણા બધા કારણો છે.\nબૉલીવુડ ઇન્ડસ્ટ્રી પણ તેના માટે જવાબદાર છે, પોલીસ પણ કારણો શોધવામાં લાગી ગઈ છે પરંતુ આ દેશે એક ખુબ જ પ્રતિભાશાળી અભિનેતા ગુમાવ્યો હોવાનું દુઃખ સૌને છે.\nઆજે સુશાંતની ઘણી યાદો આપણી સાથે જોડાયેલી છે. એવી જ એક યાદનો વિડીયો સોશિયલ મીડિયામાં વાયરલ થઇ રહ્યો છે જેમાં સુશાંતનુ ગામમાં ભવ્ય સ્વાગત કરવામાં આવ્યું હતું.\nસુશાંત ખુબ જ પ્રેમાળ સ્વાભાવ વાળો અભિનેતા હતો તેના કારણે તે ફિલ્મોમાં તો અભિનયથી ચાહકોનું દિલ જીતતો જ હતો પરંતુ સામાન્ય જીવનમાં પણ લોકો માટે પ્રેરણારૂપ હતો.\nતે એક જમીન સાથે જોડાયેલો અભિનેતા હતો તેની સાબિતી આ વિડીયો આપે છે. સુશાંત જયારે બિહારના ગ્રેન્ડપેરેંટ્સ ગામની મુલાકાતે ગયો ત્યારે ગામના લોકોએ તેનું ભવ્ય સ્વાગત કર્યું હતું.\nઆ વિડીયો હાલ સોશિયલ મીડિયામાં ખૂબ જ વાયરલ થઇ રહ્યો છે. આ વીડિયોની અંદર સુશાંત પ્રત્યે લોકોની ભાવના અને પ્રેમ જોઈ શકાય છે.\n3:32 pm December 12, 2020 Niraj Patel Comments Off on 12 વૃદ્ધો સાઇકલ લઈને નીકળ્યા 2000 કિલોમીટર લાંબી નર્મદાની પરિક્રમા કરવા, ખરેખર તેમના સાહસને સલામ છે


ખાલી સમયમાં તેમના સાથીઓ સાથે ખેતરમાં ગાય-ભેંસ ચરાવે છે ધર્મેન્દ્ર, જોવો વિડિયો\nHomeખાલી સમયમાં તેમના સાથીઓ સાથે ખેતરમાં ગાય-ભેંસ ચરાવે છે ધર્મેન્દ્ર, જોવો વિડિયો\nબોલીવુડના દિગ્ગજ અભિનેતા ધર્મેન્દ્ર બોલિવૂડની ચમકતી દુનિયાથી દૂર તેના ફોર્મ હાઉસમાં વૈભવી અને રિલેક્સ્ડ જીવન જીવે છે. મોટા ભાગે, ધરમ જી તેમના ફોર્મ હાઉસના તેમના ફોટા અને વિડિઓ શેર કરતા રહે છે અને નવી માહિતી શેર કરતા રહે છે.\nઆ એપિસોડમાં, ધર્મેન્દ્રએ તેના ઑફિશિયલ ટ્વિટર એકાઉન્ટ પર એક નવી વિડિઓ શેર કરી છે. આ વીડિયોમાં ધર્મેન્દ્ર ગાય અને ભેંસને ચરાવતા જોવા મળી રહ્યા છે. ધર્મેન્દ્ર કારમાં બેસીને ખેતરમાં ચાલી રહ્યો છે, જ્યારે ડઝનબંધ ગાય અને ભેંસ તેની આજુબાજુ ઘાસચારો ખાતા જોઇ શકાય છે. ધર્મેન્દ્રના બધા ચાહકો તેમના આ વીડિયોને પ્રેમ કરી રહ્યા છે અને ધરમજી હંમેશની જેમ ખુબ ખુશ લાગે છે.\nહિન્દી સિનેમાના દિગ્ગજ ખેલાડી ધર્મેન્દ્રએ પણ આ શાનદાર ટ્વીટ કરીને પોતાની આ તેજસ્વી વીડિયો શેર કરી છે. વીડિયો શેર કરતાં તેણે લખ્યું કે, "મિત્રો, પ્રેમ થી પ્રેમ મળે છે. આ મૂંગા મિત્રો પાસે થી ,સારી ધાસ દાવત છે, જ્યાં દેખાવ ત્યાં લેઇ જાવ છું મારા આ સાથીઓ ને". વળી, વીડિયોમાં ધરમ જી કહે છે કે હું ગાય-ભેંસને ખવડાવી રહ્યો છું. સારું ફાર્મ છે. વળી, આ દિગ્ગજ કલાકારે આ વિડિઓ હેઠળ તેના તમામ ચાહકોને પૂછ્યું છે કે, તેની દિવાળી કેવી ગઈ?\nતમને માહિતી માટે જણાવીએ કે, અભિનેતા ધર્મેન્દ્ર તેના ફોર્મ હાઉસના ઘણા પ્રકારના ચિત્રો અને વીડિયો તેના ચાહકો સાથે શેર કરતા રહે છે. 84 વર્ષની ઉંમરે પણ ધર્મેન્દ્ર સોશિયલ મીડિયા પર એક્ટિવ જોવા મળે છે. તે હંમેશાં પોતાના ખેતરમાં ખેતી કરતા જોવા મળે છે. તેઓ ક્યારેક શાકભાજી અને ક્યારેક પાક સાથે ફોટો-વીડિયો શેર કરે છે.\nહિન્દી સિનેમાના અગ્રણી ધર્મેન્દ્રએ અગાઉ તેના ફોર્મ હાઉસનો બીજો એક સુંદર વીડિયો શેર કર્યો હતો. આમાં તે પોતાના ફોર્મ હાઉસ પર મોરને ખવડાવતા જોવા મળ્યા હતા. મોર કપલ ને ધર્મેન્દ્ર પોતાના હાથમાં દાનાને લઈ ખવડાવતા જોવા મળ્યા હતા. જ્યારે તાજેતરમાં જ તેની કાવ્યાત્મક શૈલીને ચાહકો દ્વારા પણ પસંદ કરવામાં આવી હતી.\nતેણે પોતાની એક ટ્વિટમાં લખ્યું છે કે "બંદે કર લે ગુનાહો સે તૌબા વરના સજા કોરોના સે ભી બડી દે દેગા વો......દર્દ…તેરી મર્જી આજ કી.... મેરે જુબાન'" જણાવી દઈ કે ધર્મેન્દ્ર બોલિવૂડ ની દુનિયા થી દૂર છે. તે ફક્ત કોઈ ઇવેન્ટ અથવા એવોર્ડ શોમાં જ દેખાય છે.


જાણો કેવી છે ફિલ્મ 'મુબારકાં'\nYou are here :HOME >> Entertainment >> Film Review >> જાણો કેવી છે ફિલ્મ 'મુબારકાં'\nતાજેતરના વરસાદમાં પાણીથી ફાટ-ફાટ થતા ધરોઈ ડૅમ પર ઊંધે માથે લટકાવ્યા પછી માણસની જે હાલત થાય એ કદાચ આ ફિલ્મ જોઈને નીકળેલા દર્શક કરતાં તો સારી જ હશે\nડિરેક્ટર અનીસ બઝમીની ફિલ્મો પાસેથી આમ તો ગાદી પર બેસતા રાજકારણીઓ જેટલી જ અપેક્ષા હોય કે ભઈ, આ ખાસ કશું ઉકાળવાના છે નહીં. પરંતુ પ્રથા છે એટલે પાલન કરવું પડે છે. પરંતુ આ લેટેસ્ટ ‘મુબારકાં’ સહનશક્તિની લિટમસ ટેસ્ટ તરીકે વાપરી શકાય એ હદે ત્રાસદાયક છે. ઉપરથી પ્રેક્ષક તરીકે તમે એકલા છો અને સામે પડદા પર હુમલો બોલાવવા માટે આખી કપૂર આર્મી છે.\nકમઠાણનો કરામત વિનાનો કસબ\nઆમ તો આ ફિલ્મની સ્ટોરી સમજાવવી એ વ્યાપમ કેસની આંટીઘૂંટીઓ સમજવા કરતાં પણ અઘરું કામ છે. છતાં વાત એટલી છે કે બે અલગ-અલગ સગાં પાસે લંડન અને ચંડીગઢમાં મોટા થયેલા બે ભાઈઓ કરન અને ચરન (બન્ને અર્જુન કપૂર)ને પૈણ ઊપડ્યું છે. આમ બન્ને લંબચોરસ થઈ જાય એ હદે પઠ્ઠા જેવા છે, પણ પોતપોતાના વડીલોને કહેવામાં તેમની જીભને કાંટા વાગે છે. એટલે તેમના ચાચા-કમ-મામા કરતાર સિંહ (અનિલ કપૂર)ની મદદથી જાતભાતની ચક્રમ જેવી સ્કીમો વિચારતા રહે છે અને કન્ફ્યુઝનનો કાટમાળ ખડકતા રહે છે.\n‘મુબારકાં’નાં એન્ડ ક્રેડિટ્સમાં પડદા પાછળનાં દૃશ્યો જોઈને આપણને ખ્યાલ આવે છે કે ફિલ્મના કલાકારોને પણ એકબીજાનાં નામો યાદ રાખવામાં ફેં ફાટતી હતી. ત્રણ અલગ-અલગ દિશામાં ફેલાયેલા એટલાબધા લોકો આ ફિલ્મમાં છે કે કોણ કોનું શું થાય અને કોનું લશ્કર ક્યાં શા માટે લડે છે એ સમજવા માટે ફિલ્મની ટિકિટની સાથે એક ફ્લોચાર્ટ આપવા જેવો હતો. અહીં અર્જુન કપૂર છે, અનિલ કપૂર છે, છોટે ભૈયા સંજય કપૂર પણ હું રહી ગયો એમ કહીને આંટો મારી જાય છે. તો પછી લગે હાથ શ્રીદેવીભાભી અને તેમની કુડીનાં પણ કંકુ પગલાં કરાવી નાખ્યાં હોત તો? આ ફિલ્મને સરસ ફૅમિલી આલ્બમની જેમ જોઈ શકાતને?\nપહેલી વાત તો એ કે અહીં અર્જુન કપૂરના ડબલ રોલની શી જરૂર હતી? તેમના ડબલ રોલને છાજે એવી એક પણ સીક્વન્સ નથી. હશે ચાલો, અપના બચ્ચા હૈ. થોડા હંસખેલ લિયા. કોઈ ગલ નહીં. પરંતુ અનીસ બઝમીની ફિલ્મ પાસે ‘વેલકમ’ જેવી બાય ફ્લુક સારી બની ગયેલી કૉમેડીની અપેક્ષા હોય. પરંતુ અહીં કૉમેડીનો બાલિશ સ્તર કેવો છે એનાં સૅમ્પલ જુઓ : એક અત્યંત ગંભીર સીનમાં પવન મલ્હોત્રા જેવો દમદાર ઍક્ટર કહે છે, તેં મને કૂતરો કહ્યો? જા તું કૂતરો. આ જ પવન મલ્હોત્રા અન્ય પાત્રો વાત ન કરી શકે એ માટે મોટા અવાજે કોગળા કરીને કૉમેડી પેદા કરે છે. બે જોડિયાં બાળકોના છૂટા પડવા વિશે (વિજય રાઝ દ્વારા બોલાયેલો) વૉઇસ ઓવર કહે છે, ટ્વિન્સ કો ટ્વિન ટાવર કી તરહ અલગ કર દિયા. (રિયલી? એકવીસમી સદીની સૌથી ટ્રૅજિક ઘટનાનો જસ્ટ પ્રાસ મેળવવા માટે કૉમેડીમાં ઉપયોગ?) યે મૂલી હૈ પર મામૂલી નહીં. જજમેન્ટલ થવા બદલ સૉરી, પરંતુ આ સ્તરની કૉમેડીમાં ખડખડાટ હસનારા લોકોને શૂન્યથી ત્રણ વર્ષનાં બાળકો માટે બનેલાં રમકડાંથી રમવામાં પણ એટલી જ મજા પડતી હશે.\nપંજાબી ક્લિશેનું તો આ ફિલ્મ શેડકાર્ડ છે. એટલે જ કોઈ જ કારણ વિના ફિલ્મમાં દર પાંચ મિનિટે ગુરુદ્વારા આવ્યા કરે, પંજાબીઓ હાથમાં વ્હિસ્કીના ગ્લાસ કે એ ન હોય તો લસ્સીના ગ્લાસ વગર વાત ન કરી શકે, પંજાબીઓને કાં તો કારની ડીલરશિપ હોય અથવા તો પાંચ-પચીસ ડઝન ટ્રૅક્ટરોના માલિક હોય, એ લોકો વિરામચિહ્નોની જગ્યાએ પૈરી પૌના, જિઉંદા રેહ વાપરતા હોય, પંજાબમાં દરેક ગલી-દરેક ખેતરમાં લોકો ભાંગડા અને જાતભાતનાં કરતબો જ કરતા હોય વગેરે- વગેરે. સ્ટોરી પંજાબમાં ચાલી રહી છે કે લંડનમાં એ જણાવવા માટે બન્નેના એટલાબધા એરિયલ શૉટ્સ મુકાયા છે કે જો એ કાઢી નખાય તો ફિલ્મની લંબાઈ કદાચ અડધો કલાક ઘટી જાય.\nપરંતુ ખરો પ્રૉબ્લેમ છે આ ફિલ્મનો અન્ડરટોન. એક તો એના પઠ્ઠા જેવા ગભરુ જવાન હીરોલોગમાં એટલી ત્રેવડ નથી કે તે પોતે જેને પ્રેમ કરે છે તેને માતાપિતા સાથે મળાવી શકે. ઉપરથી કૉમેડીના નામે ત્રણ યુવતીઓ રીતસર ચલક ચલાણું, ઓલે ઘેર ભાણુંની જેમ અહીંથી તહીં ફંગોળાતી રહે છે. સૌથી ખરાબ સ્થિતિ થઈ છે નેહા શર્માની. ટ્રેલરમાં ક્યાંય ન દેખાયેલી આ ક્યુટ હિરોઇન ફિલ્મનું એકમાત્ર વર્કિંગ વુમન કૅરૅક્ટર છે. પરંતુ તેને આપણો મહાન હીરો માત્ર એટલા માટે રિજેક્ટ કરે છે, કેમ કે તે મુસ્લિમ છે. યુ નો, પાપાજી કો બહૂ કે તૌર પર એક સિખની હી ચાહિએ. એટલે સચ્ચા પ્યારના કોટિંગ હેઠળ તેના પાત્રને બીજા કોઈ સાથે લિટરલી વળગાડીને ફિલ્મમાંથી રવાના કરી દેવાય છે. જસ્ટ લાઇક ધૅટ. કન્યાના પિતા પાસેથી લગ્નના દરેક ખર્ચા બદલ દર થોડી વારે બૅન્ક કાર્ડ માગવામાં આવે એ પણ જસ્ટ કૉમેડી સારુ.\nઆ ફિલ્મની લંબાઈ પૂરા બે કલાક ને ૩૬ મિનિટ છે. ફિલ્મની સ્ટોરી એવી છે કે મન પડે ત્યાં સુધી સૌ કન્ફ્યુઝન-કન્ફ્યુઝન રમે અને પછી થાય કે ચાલો હવે પૅકઅપ હોં. એટલે ફિલ્મ સંકેલી લેવામાં આવે. થિયેટરમાં નાસ્તાનો કારોબાર ચાલતો રહે એ જ એકમાત્ર હેતુથી અહીં દર થોડી વારે ઘોંઘાટિયાં ગીતો આવે છે. ગીતો અને ફિલ્મની સ્ટોરીને રીતસર કોઈ જ લેવાદેવા નહીં. એટલે સુધી કે હવા હવા સૉન્ગની પહેલાં હિરોઇન ઇલિયાના ડિક્રુઝ કોઈ વાતે રિસાયેલી છે. વચ્ચે તે કમર હલાવીને ગીત ગાઈ લે છે. ગીત પછી ફરી પાછાં રિસામણાં ચાલુ.\nફિલ્મમાં અડધાં પાત્રો તો શા માટે ધક્કામુક્કી કરવા મુકાયાં છે એ જ સમજાય એવું નથી. પરંતુ આર્ય એ વાતનું થાય કે પવન મલ્હોત્રા કે રત્ના પાઠક શાહ સરીખા કલાકારો શું માત્ર ગિલ્ટી પ્લેઝર માટે જ આવી ફિલ્મો કરતા હશે? સારાભાઈ વર્સસ સારાભાઈમાં ટૉપ ક્લાસ કૉમેડી કરનારાં રત્ના પાઠકે અહીં લિટરલી પડી-આખડીને અને કૃત્રિમ પંજાબી બોલીને કૉમેડી કરવી પડે? એકમાત્ર અનિલ કપૂરે પોતાની ઍક્ટિંગની ટચલી આંગળી પર આ ઘોંઘાટિયા ફિલ્મનો ગોવર્ધન ઊંચક્યો છે. પરંતુ તેમના કૅલિબરના ઍક્ટર આના કરતાં હજાર દરજ્જે સારી ફિલ્મો ડિઝર્વ કરે છે. અથિયા શેટ્ટી પણ ફિલ્મમાં માત્ર નેપોટિઝમ રૉક્સ બોલવા માટે જ આવી હોય એવું લાગે છે.\nઆખું અઠવાડિયું નોકરી-ધંધાની મગજમારીઓ કરીને કંટાળ્યા છીએ, ગમે તેમ કરીને હસવું છે પછી ભલે ગમે તે સ્તરની કૉમેડી હોય અને ફેંકી દેવા માટે ત્રણ કલાક ને બહુ બધા પૈસા ફાજલ પડ્યા હોય તો આ ફિલ્મ તમારા વીક-એન્ડનો એક વિકલ્પ બની શકે. બાકી આ નાયગરા ધોધ કરતાં પણ લાઉડ અને મગજ વિનાની ફિલ્મ જોવા કરતાં બૉક્સ-ઑફિસ પર બીજા ઘણા સારા વિકલ્પો ઉપલબ્ધ છે.


નવી યોજના - પાક વીમા યોજના, ખેડૂતો માટે ખુશીના સમાચાર - government scheme\nનવી યોજના – પાક વીમા યોજના, ખેડૂતો માટે ખુશીના સમાચાર\nપાક નુકસાન પર પ્રીમિયમ ચૂકવ્યા વિના 1 લાખ રૂપિયા સુધીનું વળતર\nગુજરાતના મુખ્યમંત્રી વિજય રૂપાણીએ જાહેરાત કરી હતી કે નવી મુખ્યમંત્રી કિસાન સહાય યોજના આ વર્ષ માટે જ પ્રધાનમંત્રી ફસલ વીમા યોજના (પીએમએફબીઆઇ)નું સ્થાન લેશે.\nગુજરાત સરકારે સોમવારે એક નવી યોજના શરૂ કરી હતી, જે અંતર્ગત દુષ્કાળ, વધુ પડતા વરસાદ અથવા કમોસમી વરસાદને કારણે પાકને નુકસાન નો સામનો કરી રહેલા ખેડૂતોને કોઈ પણ પ્રકારની પ્રીમિયમ ચૂકવ્યા વિના વળતર મળશે. ગુજરાતના મુખ્યમંત્રી વિજય રૂપાણીએ જાહેરાત કરી હતી કે નવી મુખ્યમંત્રી કિસાન સહાય યોજના આ વર્ષ માટે જ પ્રધાનમંત્રી ફસલ વીમા યોજના (પીએમએફબીઆઇ)નું સ્થાન લેશે.\nરૂપાણીના જણાવ્યા અનુસાર, કેન્દ્રની પાક વીમા યોજના ઉપરાંત ખેડૂતોને આ ખરીફ સત્રમાં દુષ્કાળ, વધારાના અથવા કમોસમી વરસાદ જેવા કુદરતી જોખમોથી બચાવવા માટે રાજ્ય સરકારની આ નવી યોજના હેઠળ કોઈ પણ પ્રકારનું પ્રીમિયમ ચૂકવવું પડતું નથી. આ વર્ષે જ અમે મુખ્યમંત્રી કિસાન સહાય યોજના સાથે પીએમએફબીબીનું સ્થાન લઈ રહ્યા છીએ, કારણ કે વીમા કંપનીઓએ આ વખતે અમારી પાસેથી ઘણું વધારે પ્રીમિયમની માગણી કરી છે. જો અમે તેમનું ટેન્ડર મંજૂર કરીશું તો રાજ્ય સરકારે તેના હિસ્સા તરીકે 4,500 કરોડ રૂપિયા ચૂકવવા પડશે.\nતેમણે જણાવ્યું હતું કે, આ વર્ષે વીમા કંપનીઓ દ્વારા માંગવામાં આવેલી રકમ સરેરાશ 1,800 કરોડ રૂપિયાના પ્રીમિયમ કરતાં વધારે છે. આમ, અમે આ વર્ષ માટે ટેન્ડર નહીં સ્વીકારવાનો અને યોજના શરૂ કરવાનો નિર્ણય લીધો છે. આ વર્ષે રાજ્ય કે ખેડૂતોને કોઈ પણ પ્રકારની પ્રીમિયમ ચૂકવવી નહીં પડે. પીએમએફબીબી માત્ર પ્રીમિયમ ચૂકવનારા ખેડૂતોને સલામતીની જાળ પૂરી પાડે છે, પરંતુ ઊલટાનું અમારી યોજના કોઈ પણ પ્રીમિયમ ચૂકવ્યા વિના તમામ ખેડૂતોને પાક માટે સલામતીની જાળ પૂરી પાડશે.\nવળતરની રકમ અને શરત\nરૂપાણીએ વધુમાં જણાવ્યું હતું કે, આ ખરીફ (ચોમાસા)ની સિઝનમાં ખેડૂતોને આ યોજના હેઠળ લાભ મળશે. દુષ્કાળ અથવા વધુ પડતા વરસાદ અથવા કમોસમી વરસાદને કારણે પાકને 33 ટકાથી વધુનું નુકસાન થશે તો જ વળતર ચૂકવવામાં આવશે. તેમણે જણાવ્યું હતું કે, ખેડૂત મહત્તમ ચાર હેક્ટર જમીન માટે વળતર મેળવવા ને પાત્ર છે. પાકને 33 ટકાથી 66 ટકા વચ્ચે નુકસાન માટે ખેડૂતને વધુમાં વધુ ચાર હેક્ટર માટે હેક્ટર દીઠ 20,000 રૂપિયાનું વળતર મળશે. તેમણે જણાવ્યું હતું કે, 60 ટકાથી વધુ પાક નુકસાન માટે ખેડૂતને વધુમાં વધુ ચાર હેક્ટર માટે હેક્ટર દીઠ 25,000 રૂપિયા મળશે.\n56 લાખ ખેડૂતોને લાભ થશે\nરૂપાણીએ સ્પષ્ટતા કરી હતી કે, આ યોજના હેઠળ ચૂકવવામાં આવતા વળતર ઉપરાંત કુદરતી આફતોને કારણે પાકને નુકસાન થાય તો ખેડૂતોને સ્ટેટ ડિઝાસ્ટર રિસ્પોન્સ ફંડ હેઠળ વધારાનું વળતર મળશે. આ નવી યોજનાથી રાજ્યના તમામ 56 લાખ ખેડૂતોને લાભ થશે. તે પીએમએફબીબી કરતાં સરળ છે. અમે એક સમર્પિત પોર્ટલ લોન્ચ કરીશું જેથી ખેડૂતો ઓનલાઇન અરજી કરી શકે. વન અધિકાર કાયદા હેઠળ નોંધાયેલા આદિવાસી ખેડૂતો પણ આ યોજના માટે લાયક ઠરશે. રાજ્ય સરકારે પાક વીમા પ્રીમિયમ ચૂકવવા માટે 1,800 કરોડ રૂપિયા નક્કી કર્યા હતા, તેથી હવે આ યોજના માટે નાણાંનો ઉપયોગ કરવામાં આવશે.


પાક.: નવાઝ સરકાર સામે કાદરીનું આંદોલન\nનવગુજરાત સમય | Publish Date: Jan 17 2018 11:37PM\nપાકિસ્તાન અને પંજાબ પ્રાંતની પીએમએલ-એનની સરકારને હટાવવાના આહ્વાન સાથે મૌલાના તાહિર ઉલ કાદરી તેમજ વિપક્ષના દિગજ્જ નેતાઓએ બુધવારે આંદોલનનો પ્રારંભ કર્યો હતો. પાકિસ્તાન આવામી તહરીક (પીએટી)ના નેતા કાદરીએ એક જંગી સભાનું આયોજન કર્યું હતું. પાકિસ્તાન તહરીક-એ-ઈન્સાફ અને પાકિસ્તાન પીપલ્સ પાર્ટી (પીપીપી)ના કેટલાક અગ્રણી નેતાઓ પ્રદર્શન સ્થળે પહોંચ્યા હતા.\nપીપીપીના સહ-અધ્યક્ષ આસિફ અલી ઝરદારીએ પોતાના ભાષણની શરૂઆતમાં પૂર્વ વડાપ્રધાન નવાઝ શરીફ પર હુમલાથી કરી હતી. તેમણે કહ્યું કે દેશને ફક્ત ‘જાતિ ઉમરા’ (નરીફનું રહેઠાણ)થી ખતરો છે. ઝરદારીએ કહ્યું કે, ‘તે (પીએમએલ-એન) જાણે છે કે તેઓ કોઈપણ સમયે અયોગ્ય જાહેર થઈ શકે છે, પરંતુ હું ફક્ત પાકિસ્તાન માટે વિચારી રહ્યો છું.’\nઝરદારીએ વધુમાં ઉમેર્યું કે, ‘તાનાશાહ દેશનું નિર્માણ નથી કરતા, પરંતુ તેઓ દેશને બરબાદ કરે છે. આજે આપણા દેશમાં જે સમસ્યા છે તે જિયાઉલ હક (સૈન્ય વડા)ની દેન છે. પાકિસ્તાન તહરીક-એ-ઈન્સાફના વડા ઈમરાનખાન પણ આ વિરોધ કાર્યક્રમમાં સામે થઈ શકે છે. અગાઉ દિવસ દરમિયાન લાહોર હાઈકોર્ટે પીએટીને સરકાર વિરોધી ધરણાની શરતી મંજૂરી આપી હતી. કોર્ટે મીડિયાને મધરાતે આ ધરણાને કવર નહીં કરવા નિર્દેશ આપ્યો હતો.’


son-sang-tera-mujhse-hai-pehle-ka-nata-koi-on-a-video-call-for-a-dying-mother-from-corona-this-story-share-by-doctor-will-make-you-cry-mb – News18 Gujarati\nકોરોનાથી મરતી માતા માટે લાચાર દીકરાએ વીડિયો કૉલ પર ગાયું- ‘તેરા મુજસે હૈ પહલે કા નાતા કોઈ...’ ડૉક્ટર-નર્સો રડી પડ્યાં\n‘તેરા મુજસે હૈ પહલે કા નાતા કોઈ...’ અંતિમ શ્વાસો લઈ રહી હતી માતા, ડૉક્ટરે વીડિયો કૉલ કર્યો તો દીકરાએ આવી રીતે આપી વિદાય\nનવી દિલ્હી. દેશમાં કોરોનાની બીજી લહેર (Corona Second Wave)માં અસંખ્ય લોકોએ પોતાના સ્વજનો ગુમાવ્યા છે. રોજેરોજ સામે આવી રહેલા સંક્રમણના લાખો કેસ અને મોતના આંકડા લોકોમાં ડર ઊભા કરી રહ્યા છે. કોઈ પણ સંક્રમિત દર્દી (Covid Patients)ની તબિયત બગડતાં તેના પરિજનોના મનમાં તેમને ગુમાવી દેવાનો ડર ઊભો થઈ જાય છે. આ બધાની વચ્ચે આવા પરિવારોની લાચારીને નજીકથી જોતાં કોરોના વોરિયર્સ (Corona Warriors) પણ પોતાના અનુભવોને સોશિયલ મીડિયાના માધ્યમથી શૅર કરી રહ્યા છે.\nઆવી જ એક કોરોના વોરિયર ડૉક્ટર દીપશિખા ઘોષ (Dipshikha Ghosh)એ જે જણાવ્યું તેને જાણીને કોઈ વ્યક્તિ ભાવુક થઈ જશે. દીપશિખાએ પોતાના ટ્વીટમાં લખ્યું કે, આજે મારી શિફ્ટ પૂરી થવાના ઠીક પહેલા મેં કોરોનાના કારણે પોતાના છેલ્લા શ્વાસ ગણી રહેલી એક મહિલાના દીકરાને વીડિયો કોલ કર્યો. અમે અમારી હૉસ્પિટલમાં અનેકવાર આવું કરીએ છીએ જેથી કોઈની અંતિમ ઈચ્છા પૂરી કરી શકાય. મહિલાના દીકરાએ મારી પાસે થોડોક સમય માંગ્યો અને વીડિયો કોલ ઉપર જ પોતાની મરતી માતા માટે તેણે એક ગીત ગાયું.\n‘તેરા મુજસે હૈ પહલે કા નાતા કોઈ...’\nબીજા ટ્વીટમાં દીપશિખાએ જણાવ્યું કે, મહિલાના દીકરાએ માતાને જોતા-જોતા ગાયું- તેરા મુજસે હૈ પહલે કા નાતા કોઈ...હું ફોન લઈને તે મહિલાને જોતી જ રહી ગઈ. નર્સો આવીને ચૂપચાપ આસપાસમાં ઊભી રહી ગઈ. દીકરો ગીત ગાતા-ગાતા ચોધાર આંસુએ રડી પડ્યો અને મારો આભાર માનીને તેણે ફોન મૂકી દીધો. ત્યારબાદ હું અને તમામ નર્સો ભીની આંખે ત્યાં ઊભા રહ્યા અને ડાયાલિસિસ યૂનિટનું એલાર્મ વાગતાં તમામ પોતપોતાના દર્દીઓની પાસે ગયા. આ ગીતનો મતલબ હવે અમારા માટે બિલકુલ બદલાઈ ગયો.\nનોંધનીય છે કે, કોરોના વાયરસના કહેરના કારણે છેલ્લા 24 કલાકમાં દેશમાં 3,62,727 નવા (Corona Positive Cases) પોઝિટિવ કેસો નોંધાયા છે. આ ઉપરાંત કોવિડ-19 (COVID-19)ના કારણે 4,120 દર્દીઓએ પોતાના જીવ ગુમાવ્યા છે. દેશમાં હવે કુલ સંક્રમિતોની સંખ્યા વધીને 2,37,03,665 થઈ ગઈ છે. કોવિડ-19 (Covid-19)ની મહામારી સામે લડીને 1 કરોડ 97 લાખ 34 હજાર 823 લોકો સાજા પણ થઇ ચૂક્યા છે. 24 કલાકમાં 3,52,181 દર્દીઓને ડિસ્ચાર્જ કરવામાં આવ્યા છે. હાલમાં 37,10,525 એક્ટિવ કેસ છે. બીજી તરફ, અત્યાર સુધીમાં કુલ 2,58,317 લોકોનાં કોરોના વાયરસના કારણે મોત થયા છે.\nFirst published: May 13, 2021, 11:48 IST\ncorona patientsCorona Second WaveCorona WarriorcoronavirusCOVID-19Dipshikha Ghosh


Ayurvedic Ukalo: કોરોના કાળમાં અમદાવાદમાં આયુર્વેદિક ઉકાળાનું સેવન અને ચલણ વધ્યું - consumption of ayurvedic ukala increased in ahmedabad during corona period | I am Gujarat\nconsumption of ayurvedic ukala increased in ahmedabad during corona period\nકોરોના કાળમાં અમદાવાદમાં આયુર્વેદિક ઉકાળાનું સેવન અને ચલણ વધ્યું\nDeepak Bhati | I am Gujarat | Updated: 09 Sep 2020, 12:58:00 PM\nઆયુર્વેદિક ઉકાળા કોરોનાના દર્દીઓમાં રોગપ્રતિકારક શક્તિ વધારવા માટે અસરકારક સાબિત થયા છે.\nઅમદાવાદ: કોરોનાના દર્દીઓ માટે આયુર્વેદિક ઉકાળા અસરકારક સાબિત થતા હવે તેનું સેવન અને ચલણ વધી ગયું છે. કોરોના કાળમાં ઘેર-ઘેર, શેરીએ-શેરીએ, ગામડાઓ અને કોર્પોરેટમાં પણ એક માત્રા ઉકાળાનું સેવન અને ચલણ વધ્યું છે. આયુર્વેદિક ઉકાળા કોરોનાના દર્દીઓમાં રોગપ્રતિકારક શક્તિ વધારવા માટે અસરકારક સાબિત થયા છે. અમદાવાદની એસવીપી હોસ્પિટલમાં4મહિનામાં 1700થી વધુ દર્દીઓએ 12000થી વધુ વખત આયુર્વેદિક ઉકાળાનું સેવન કરવામાં આવ્યું છે.\nઆ રીતે બનાવાય છે ઉકાળા\nએક ભાગ પાવડરમાં 16 ભાગ જેટલું પાણી લેવામાં આવે છે. એટલે કે, 16 લીટર પાણીમાં 1 કિલો ઉકાળો ઉમેરવામાં આવે છે, જે ચોથા ભાગનું રહે ત્યાં સુધી તેને ઉકાળવામાં આવે છે. ત્રણ ભાગનું પાણી બળી ગયા પછી બાકીના ભાગને ઉકાળા તરીકે સેવન કરવામાં આવે છે. ઉકાળો ગરમ પીવામાં આવે ત્યારે જ તે વધુ અસરકારક હોય છે. ઠંડા પડ્યા બાદ ઉકાળાની અસરકારતા ઓછી જોવા મળે છે.\nશું હોય છે ઉકાળામાં?\nઅમદાવાદની આયુર્વેદિક અખંડાનંદ કોલેજના પંચકર્મ વિભાગના પ્રોફેસર વૈદ્ય ડૉ. રામ શુક્લા ઉકાળી મહત્તા અને તેમા રહેલા તત્વોના ગુણો અને તેની અસરકારતા અને ઉકાળા બનાવવી શ્રેષ્ઠ રીત વિશે જણાવ્યું કે, સરકાર દ્વારા 10 મૂલ અને પથ્યાદી કવાથયુક્ત ઉકાળા તૈયાર કરવામાં આવે છે. 10 મૂલમાં બિલ્વ, અગ્નિમંથ, શ્યોનાક, પાટલા, ગંભારી, ગોક્ષુર, પૃષ્ણપર્ણી, શાલપર્ણી, કંટકારી અને બૃહતિનું મિશ્રણ કરવામાં આવે છે. જ્યારે પથ્યાદી કવાદમાં હરડે, બહેળા, આમળા, હળદર, લીમડાનું મિશ્રણ ઉમેરીને બનાવવામાં આવે છે. આ બંનેના મિશ્રણથી ઉકાળો તૈયાર થાય છે જે શરીરમાં ઈમ્યુનિટી વધારે છે.\nકોરોનાગ્રસ્ત દર્દીઓમાં અસરકારક\nઅમદાવાદ મ્યુનિસિપિલ કોર્પોરેશન (AMC) સંચાલિત એસવી હોસ્પિટલમાં અત્યાર સુધી સારવારા લેનારા દર્દીઓએ 12000થી વધુ ઉકાળાનું સેવન કર્યું છે. દરરોજ 100 જેટલા ફ્રન્ટલાઈન કોરોના વોરિયર્સને ઉકાળાનું વિતરણ કરવામાં આવે છે જેના ખૂબ જ સકારાત્મક અને અસરકારક પ્રતિભાવો મળ્યા છે. આમ આયુર્વેદિક ઉકાળો કોરોનાગ્રસ્ત દર્દીઓમાં રોગપ્રતિકારક શક્તિ વધારવા માટે અસરકારક સાબિત થઈ રહ્યો છે.\nગુજરાતમાં 26% કોરોના દર્દીઓ હોસ્પિટલમાં દાખલ થયાના 72 કલાકમાં ગુમાવે છે જીવ આર્ટિકલ શો\nUkalo SVP Hospital coronavirus in ahmedabad coronavirus Ayurvedic Ukalo\nWeb Title : consumption of ayurvedic ukala increased in ahmedabad during corona period


રાજ્યમાં કોરોનાના કારણે 10,000 નહીં પરંતુ3લાખ લોકોના મોત થયા છે, સરકારે આંકડા છુપાવ્યાઃ પાટણ કોંગ્રેસ\nHOME/ STATE/ PATAN/CORONA KILLS NOT 10000 BUT3LAKH PEOPLE IN STATE GOVT HIDES FIGURES PATAN CONGRESS\nPublished on: Sep 21, 2021, 3:59 PM IST\nપાટણ જિલ્લા કોંગ્રેસ દ્વારા કોવિડ-19 ન્યાયયાત્રા અંતર્ગત શહેરના જૂના સર્કિટ હાઉસ ખાતે પાટણના ધારાસભ્ય ડો. કિરીટ પટેલની અધ્યક્ષતામાં પત્રકાર પરિષદ યોજાઈ હતી, જેમાં ધારાસભ્યએ કોવિડ-19 મહામારીમાં સરકારની નિષ્ફળતાઓ છતી કરી મૃત્યુઆંક છુપાવવામાં આવી રહ્યો હોવાના આક્ષેપો કર્યા હતા.\nકોવિડ ન્યાય યાત્રા અંતર્ગત પાટણમાં કોંગ્રેસ દ્વારા યોજાઈ પત્રકાર પરિષદ\nધારાસભ્ય ડૉ. કિરીટ પટેલની અધ્યક્ષતામાં યોજાઈ પત્રકાર પરિષદ\nકોરોના નાથવામાં ભાજપ સરકાર સદંતર નિષ્ફળ: ડો. કિરીટ પટેલ\nજિલ્લામાં કોરોનાથી મોત થયા હોય એવા એક હજાર ફોર્મ બે સપ્તાહમાં જ ભરાયા, એક સપ્તાહમાં 600 ફોર્મ ભરાયા\nસરકાર કોરોનાથી થયેલ મૃત્યુઆંક છુપાવી રહી છે: ડો. કિરીટ પટેલ\nપાટણઃ જિલ્લામાં કોરોના ન્યાયયાત્રા અંતર્ગત કોંગ્રેસે પત્રકાર પરિષદ યોજી હતી, જેમાં ધારાસભ્ય ડો. કિરીટ પટેલે જણાવ્યું હતું કે, છેલ્લા બે વર્ષમાં કોરોનાને નાથવામાં ભાજપ સરકાર નિષ્ફળ ગઈ છે. લોકોને ઓક્સિજન, બેડ, વેન્ટિલેટર માટે ભારે હાલાકીઓ વેઠવી પડી હતી. રાજ્યમાં કોરોનાને કારણે ત્રણ લાખ લોકોના મોત થયા છે જ્યારે સરકાર માત્ર 10,000 મૃત્યુ બતાવે છે. પાટણ જિલ્લામાં જ કોંગ્રેસની કોરોના ન્યાયયાત્રા અંતર્ગત કોંગ્રેસના કાર્યકરોએ જિલ્લામાં ઘરેઘરે ફરી કોરોનાથી મૃત્યુ પામેલા લોકોને સહાય મળે અને તેમના પરિવારજનોની વેદનાને વાચા આપવા ફોર્મ ભરવાની શરૂઆત કરી છે. બે સપ્તાહમાં જ 1,000 ફોર્મ ભરાયા છે. ફોર્મ ભરનાર પાસેથી મૃતકની કરાવેલી સારવાર, દવાઓની માહિતી વગેરેની વિગતો પણ કોંગ્રેસ એકત્રિત કરી રહી છે. પાટણ જિલ્લામાં 1,000થી વધુ લોકોના કોરોનાથી મોત થયા છે. જ્યારે સરકારી ચોપડે માત્ર 109 દર્દીઓના જ મોત બતાવવામાં આવ્યા છે. આમ, સરકાર કોરોનાના ના મૃત્યુ આંક છુપાવી રહી છે.\nઆ પણ વાંચો- કોંગ્રેસ અગ્રણી અર્જુન મોઢવાડિયાનું જૂનાગઢમાં નિવેદન કોરોનાને કારણે રાજ્યના અઢી લાખ લોકોએ ગુમાવ્યો જીવ\nસરકાર ન્યાય નહીં કરે તો વિધાનસભાનો ઘેરાવ થશેઃ કિરીટ પટેલ\nધારાસભ્યએ વધુમાં ઉમેર્યું હતું કે, કોરોના સમયે લોકોએ જમીન, મકાન, ઘરેણાં જેવી પોતાની સ્થાવર મિલકતો વેચીને પણ દર્દીની સારવાર કરાવી છે ત્યારે સુપ્રીમ કોર્ટ અને હાઇકોર્ટ દ્વારા કોરોના મૃતકોને રૂપિયા4લાખ રૂપિયા સહાય ચૂકવવા સરકારને ટકોર કરી છે. તે મુજબ સરકાર મૃતકોને સહાય ચૂકવે. જે સરકારી કર્મચારીના કોરોનાથી મોત થયા છે. તેમના પરિવારજનોને સરકારી નોકરી આપે. સમગ્ર રાજ્યમાં કોરોના ન્યાય યાત્રા અંતર્ગત ભરાયેલા ફોર્મ કોંગ્રેસ દ્વારા સરકારને આપવામાં આવશે અને તમામને ન્યાય મળે તે માટે રજૂઆત કરાશે. તેમ છતાં જો સરકાર ન્યાય નહીં આપે તો વિધાનસભાનો ઘેરાવ કરવાની તેમજ જરૂર પડે તો હાઇકોર્ટમાં રિટ કરવાની ચીમકી પણ ધારાસભ્યએ ઉચ્ચારી હતી.\nઆ પણ વાંચો- અમદાવાદમાં 'નમસ્તે ટ્રમ્પ' અને સુરતમાં 'નમસ્તે ભાઉ' કાર્યક્રમના કારણે કોરોના પ્રસર્યો, 20 હજારથી વધુના મોત: ડો. તુષાર ચૌધરી\nરાજ્યમાં અધિકારીઓ શાસન ચલાવે છેઃ કિરીટ પટેલ\nધારાસભ્ય ડૉ. કિરીટ પટેલે પત્રકાર જણાવ્યું હતું કે, ગુજરાતની ભાજપ સરકાર રિમોટ કન્ટ્રોલથી ચાલે છે. મુખ્યપ્રધાન કે પ્રધાનમંડળ બદલાય તેનાથી કોઈ જ ફરક પડવાનો નથી. પ્રધાનો ઉપર અધિકારીઓ રાજ કરે છે અને રાજ્યનું શાસન પણ અધિકારીઓ જ ચલાવે છે. આથી હાલ રાજ્યમાં લોકશાહીથી ચાલતી સરકાર નહીં પણ અધિકારી શાસન ચાલી રહ્યું હોવાનો આક્ષેપ કર્યો હતો. ધારાસભ્યના આ નિવેદનથી આગામી દિવસોમાં ગુજરાતનું રાજકારણ ગરમાય તો નવાઈ નહીં.


(૧) મારું ગામ માડકા – દાદાજીની વાતો\nમાડકા ગામના ચોકનું અત્યારનું દ્રશ્ય\nએક તો મારો બનાસકાંઠા જિલ્લો એ ગુજરાતનો સૌથી છેવાડાનો અને સૌથી પછાત જિલ્લો (શિક્ષણ, આરોગ્ય, ખેતી, સિંચાઇ, ઉદ્યોગ-ધંધા, સાધનસગવડ વિગેરે બધાં જ ક્ષેત્રોમાં) અને એમાંય મારો વાવ તાલુકો બનાસકાંઠા જિલ્લાનો પણ સૌથી છેવાડાનો અને સૌથી પછાત તાલુકો. રાજ્યનો એટલા છેવાડાનો ભાગ કે ગુજરાતના અન્ય વિસ્તારમાં વસતા લોકોને અને કદાચ સરકારને પણ વાવ તાલુકાનું અસ્તિત્વ છે તે જ ખબર નહિ હોય. એને લીધે જ આજથી પચાસ વર્ષ પહેલાં વાવ તાલુકાને લગતા કોઈ સમાચાર ગુજરાતનાં તે વખતનાં જાણીતાં અખબારો (ગુજરાત સમાચાર, સંદેશ અને જનસત્તા)માં બેચાર મહીને નાની એવી કોલમમાં છપાય તો પણ અમને બહુ મોટી ઘટના લાગતી.\nપણ કુદરતનો એક કરિશ્મા હોય છે. બળબળતા વિશાળ રણમાં જયાં ચારેકોર રેતીનો સમંદર લહેરાતો હોય, પાણી તો ફક્ત મૃગજળરૂપે જ હોય અને ઝાડપાનને બદલે છૂટાંછવાયાં ઝાંખરાં જ નજરે પડતાં હોય, એવા રણની વચ્ચે પણ કયાંક સુંદર મઝાનો રણદ્વીપ હોય છે, જયાં નાની સરખી મીઠા પાણીની તલાવડી હોય, તેની ચારેકોર વૃક્ષોની લીલોતરી હોય અને મનને શાતા મળે તેવું વાતાવરણ હોય. એ જ રીતે વાવ તાલુકામાં પણ કેટલાંક ગામો રણદ્વીપની જેમ મીઠું પાણી ધરાવતાં તળાવ-કૂવા અને વૃક્ષોની વનરાજીવાળાં હતાં. માડકા એવું એક રળિયામણું ગામ.\nજૂનો ઈતિહાસ ફંફોળતાં જાણવા મળે છે કે લગભગ ૪થા સૈકામાં માર્કંડઋષિએ આ ગામ વસાવેલું, જે માર્કંડ પરથી માડકા તરીકે જાણીતું થયું. માડકામાં મુખ્ય વસ્તી કણબી પટેલોની હતી. તે ઉપરાંત જૈન વાણીયા, બ્રાહ્મણ, દરબાર, રજપૂત, સોની, સુથાર, ગઢવી, ખત્રી, રબારી, સાધુ, હરિજન વિગેરે જ્ઞાતિઓની વસ્તી હતી. મોટાભાગના લોકો સીધી કે આડકતરી રીતે ખેતીવાડીના વ્યવસાયમાં સંકળાયેલા હતા. જૈનો વેપારધંધામાં અને અન્ય કોમો તેમના પારિવારિક ધંધામાં જોડાયેલા હતા.\nસમયની સાથે હવે આ પરિસ્થિતિ બદલાઈ ગઈ છે. ખેતીના ભોગે વેપાર તથા ઉદ્યોગોને વધારે મહત્વ આપવાની સરકારી નીતિઓને લીધે અને આધુનિક ખેતી વધુને વધુ ખર્ચાળ બની રહી હોવાથી નાના ખેડૂતો માટે ખેતી હવે નફાકારક રહી નથી. પેઢી દર પેઢી ખેતીની જમીનોનું વારસાઈ મુજબ વિભાજન થતું હોવાથી ખેડૂતો પાસે જમીનનો જથ્થો ઘટતો જાય છે, જેથી વિદેશોમાં થાય છે તેમ મોટા પાયા ઉપર ખેતી થઇ શકતી નથી. વળી આજની નવી પેઢી ખેતીને મજૂરી ગણે છે અને તેને બદલે ખુરશીમાં બેસીને કરવાની નોકરી (વ્હાઈટ કોલર જોબ)ને પહેલી પસંદગી ગણે છે. તદુપરાંત વેપાર તથા ઉદ્યોગનો વિકાસ વધારે થવાથી જમીનોની કિંમત અનેકગણી વધી ગઈ છે. જેથી નાના ખેડૂતો નવી જમીન ખરીદી શકતા નથી, પરંતુ પોતાની જમીનના સારા ભાવ આવવાથી તેને વેચીને શહેરમાં વેપાર-ધંધા માટે જવા લલચાઈ ગયા છે. આથી હવે ગામડાંની વસ્તી શહેરો તરફ સ્થળાંતર થઇ રહી છે, કારણકે શહેરોમાં ભણતર અને નોકરીધંધા માટે ઘણી તકો છે. આથી આજના સમયમાં વ્યવસાયની પસંદગીની વ્યાખ્યા પણ બદલાઈને કંઈક આવી થઇ ગઈ છે –ઉત્તમ સરકારી નોકરી, મધ્યમ વેપાર ધંધા અને કનિષ્ઠ ખેતી.\nTagged ગામડું, નિશાળ, બનાસકાંઠા, બાપા, માડકા, વાવ, સંભારણાં\nNext post(2) બાપા અને બા


ટપ્પુના પપ્પાને કોરોના ભરખી ગયો.. - ગુજરાત અખબાર\nટપ્પુના પપ્પાને કોરોના ભરખી ગયો..\nMay 12, 2021 May 12, 2021 Gujarat Akhbar\tGujarat\nહાલમાં ચાલી રહેલ કોરોનાની મહામારીને લઈને કેટલાય લોકો તેમના પરિવારથી છુટા પડી ગયા છે. પરિવારના મોભીનું જ અવસાન થઇ જતા આખે આખા પરિવારને ખાવાની માટે પણ વલખા મારવા પડી રહ્યા છે. હાલમાં દોઢ મહિનાથી કોરોનાની બીજી લહેર ખુબ જ ઘાતક સાબિત થઇ છે.\nઆ કોરોનાની બીજી ઘાતકી લહેરમાં કેટલાય લોકોને પોતાનો જીવ ગુમાવવો પડ્યો છે. તેવામાં ટીવી સીરીઅલમાં તારક મહેતાના ઉલ્ટા ચશ્માનો જૂનો ટપ્પુ એટલે ભવ્ય ગાંધી ના ખરેખરના પિતા વિનોદ ગાંધીનું કોવીડના કારણે મૃત્યુ થયું છે.\nવિનોદ ગાંધી કન્સ્ટ્રક્શનના બિઝનેસમાં હતા અને તેમના પરિવારમાં જશોદાબેન ગાંધી અને તેમના બે દીકરા છે. ભવ્યાના પપ્પા છેલ્લા ૧૦ દિવસથી પણ વધુ મુંબઈની કોકિલાબેન હોસ્પિટલમાં દાખલ હતા.\nતેઓ વેન્ટેલિટર ઉપર હતા, તારક મહેતાના ઉલ્ટા ચશ્માના શો માં તેનું કોઈ કામ નહતું રહેલું હોવાથી તેને આ સીરીઅલ છોડવાનું નક્કી કર્યું હતું. ઘણા સમય સુધી ટપ્પુ એટલે ભવ્ય ગાંધીએ ઘણી રાહ જોઈ હતી પણ તેને કોઈ જગ્યાએ રોલ ના મળ્યો જેથી તેને સિરિયલ છોડવાનો નિર્ણય લીધો હતો.\nભવ્યાના પિતાને કોવીડ થવાથી તેઓ થોડા દિવસો અગાઉ હોસ્પિટલમાં દાખલ કરવામાં આવ્યા હતા એન ત્યાં તેમને વેન્ટેલિટર ઉપર રાખવામાં આવ્યા હતા, અને ત્યાં તેમનું દુઃખદ અવસાન પણ થયું હતું.\n← સરકારની આ મોટી ભૂલોને કારણે લોકોને આજે વેક્સીન માટે વલખા મારવા પડી રહ્યા છે…\nગુજરાતનું આ એક ગામ કે કોરોના હજુ તેનો વાળ પણ વાંકો નથી કરી શક્યો. →


બદામ સાથે ચિકન | બેઝિયા\nમારિયા વાઝક્વેઝ | 18/07/2021 10:00 | કાર્નેસ\nજો તમે કોઈ ચાઇનીઝ રેસ્ટોરન્ટમાં જમ્યા છો, તો તમે કદાચ પ્રયત્ન કર્યો હશે બદામ સાથે ચિકન. અમે વચન આપતા નથી કે આ તે જેવું જ છે, પરંતુ તે આપણને એક સરળ અને સામાન્ય કરતાં અલગ આ ઘટક.\nબદામવાળા આ ચિકન તૈયાર કરવા માટે સરળ છે. તમારી પાસે, હા, અગાઉથી યાદ રાખવું પડશે ચિકન મેરીનેટ જેથી તે સોયા સોસ અને આદુનો તમામ સ્વાદ લે. એક કલાક પૂરતો છે, પરંતુ તમારે ઘડિયાળને જોવામાં સમર્થ હોવું જોઈએ નહીં. જો ત્યાં બે છે, તો કાંઈ થશે નહીં.\nઆ વાનગીમાં બદામ ઉપરાંત અમે ડુંગળી અને ગાજરનો સમાવેશ કર્યો છે. તમે આના કાપીને વધુ કે ઓછા પાતળા કાપી શકો છો, તેના આધારે તમે તેને ક્યાં ખાવાનું પસંદ કરો છો. જો તમને તે ખૂબ નરમ ગમે છે, તો તેમને પાતળા કાપો; જો, બીજી બાજુ, તમે તેમને ગમશે, તેમને ગા cut કાપી દો. શું તમે તેનો પ્રયાસ કરવાની હિંમત કરો છો?\n1 ચિકન સ્તન, પાસાદાર ભાત\n40 મિલી સોયા સોસ\n1/3 ચમચી ગ્રાઉન્ડ આદુ\nબ્રાઉન સુગરનો 1/2 ચમચી\n20 છાલવાળી બદામ\n1 મધ્યમ ડુંગળી, અદલાબદલી\n3 ગાજર, છાલવાળી અને કાતરી\n150 મિલી ચિકન સૂપ\nકોર્નસ્ટાર્ચના 1-2 ચમચી\nએક બાઉલમાં ચિકન સમઘન, સોયા સોસ, ગ્રાઉન્ડ આદુ અને બ્રાઉન સુગર નાંખો. સારી રીતે ભળી દો અને તેને ઓછામાં ઓછા એક કલાક માટે ફ્રિજમાં આરામ કરવા દો જેથી ચિકન સ્વાદ લે.\nજ્યારે લગભગ સમય પસાર થઈ જાય, ત્યારે ફ્રાયિંગ પેનમાં તેલ ગરમ કરો અને બદામ સાંતળો ગોલ્ડન બ્રાઉન થાય ત્યાં સુધી મધ્યમ-ઉચ્ચ તાપ પર. પાછી ખેંચી અને અનામત.\nએ જ પાનમાં હવે ડુંગળી અને ગાજર સાંતળો5મિનિટ દરમિયાન.\nદરમિયાન, ચિકન બ્રોથમાંથી એક કપમાં અલગ કરો અને તેમાં કોર્નસ્ટાર્ક ઓગળવું.\nપાંચ મિનિટ પછી, બદામને પાનમાં પરત કરો અને મેરીનેડ સાથે ચિકન શામેલ કરો અને ચિકન બ્રોથ, જેમાં તમે કોર્નસ્ટાર્ક ઓગાળી દીધા છે તે સૂપ સહિત.\nમિક્સ અને 15 મિનિટ માટે સંપૂર્ણ રાંધવા મધ્યમ-ઓછી ગરમી પર જેથી ચિકન કૂક્સ અને ચટણી જાડું થાય. બેઝિયામાં અમે તેને ઉઘાડતા પહેલા અડધા સમયથી cookedાંકી રાંધ્યું છે.\nચટણી પૂરતી ગાened નથી? ધ્યાનમાં રાખો કે ટેમ્પરિંગ તમને ચરબીયુક્ત બનાવશે. જો તે હજી પણ તમને પાતળો લાગે છે, તો વધુ કોર્નસ્ટાર્ક ઉમેરો. જો, બીજી બાજુ, તમે ખૂબ ચરબીયુક્ત થઈ ગયા છો, તો પાણી અથવા સૂપ ઉમેરો.\nબદામ સાથે ચિકનને સર્વ કરો\nલેખનો સંપૂર્ણ માર્ગ: બેઝિયા » વાનગીઓ » કાર્નેસ » બદામ સાથે ચિકન


પરંપરાગત પરિધાન સાથે જચે બ્લા\n26th Feb 2020 | Updated at 01:05am 26th Feb 2020\nGujarat Samachar > જીવનશૈલી > મહિલા-સૌંદર્ય > પરંપરાગત પરિધાન સાથે જચે બ્લા\nપરંપરાગત પરિધાન સાથે જચે બ્લાઉઝના બે પ્રકારઃ બોટનેક અને બેકલેસ\nTuesday 11th December 2018 05:14 EST\nપરંપરાગત પરિધાન સાડી સાથે જચે બ્લાઉઝના બે પ્રકારઃ બોટનેક અને બેકલેસ\nપરિધાન જગતમાં ફેશન અને ટ્રેન્ડ સતત બદલાતા રહે છે એમાં પરફેક્ટ સ્ટાઇલ શોધવી ખરેખર જ મુશ્કેલ થઈ જાય છે. આજે પશ્ચિમી જગતના ઇટાલી, ફ્રાન્સની સાથે ભારત પણ સ્પર્ધામાં છે. ખરેખર તો ભારત સાથે કોઇ તુલના જ ના કરી શકાય એટલું આજે અગ્રેસર છે. ભારતીય ફેશન ડિઝાઇનરો નિત નવી ડિઝાઇનો બજારમાં મૂકતા હોય છે.\nફેશન જગતમાં ભારતીય સાડી એ વિશ્વનુું અલગ અને અવ્વલ પરિધાન છે. ભારતના દરેક પ્રાંતમાં વિવિધ પ્રકારના કાપડ સાથે સાડીઓમાં અનેક વૈવિધ્ય જોવા મળે. દક્ષિણથી શરૂ કરીએ એટલે કેરાલાની બલરામપરમ જરી બોર્ડરની કોટન સાડી, તામિલનાડુની કાન્ચીપરુમ, કોઇમ્બતૂર, આંધ્રની વેંકટગીરી, ગન્તુર અને પોચમપલ્લી, મહારાષ્ટ્રની પૈઠણી, ગુજરાતની બાંધણી, રાજકોટી પટોળા અને હા… મોંઘામૂલ્ય પાટણના પટોળા, મધ્ય પ્રદેશની ચંદેરી ને ટશર સિલ્ક, રાજસ્થાનની કોટા દોરીઆ, મુર્શીદાબાદની પ્રન્ટેડ અને બાટીક સિલ્ક પટોળા, વારાણસીની જરીકસબ સિલ્ક, બંગાળની હેન્ડલૂમ ટેન્ટ, જામદાની અને બાલુચરી, ઓરિસ્સાની ઈકત અને બોમકાઈ ઉપરાંત ત્યાંના આદિવાસીઓએ વણેલી ટ્રાયબલ ઈકત જેવી સાડીઓ નારી જગતને અણમોલ નજરાણું છે.\nજોકે આજકાલ પરંપરાગત સાડી પરિધાન સાથે નવી ડિઝાઈનનું મેચિંગ એ સહેલો વિકલ્પ છે. તમે કઇ સાડી સાથે કેવો અથવા કેવી સ્ટાઇલનો બ્લાઉઝ પહેરો એના ઉપર સાડી અને તમારો લૂક અલગ તરી આવે છે. આ વિકલ્પથી તમે પરંપરાગત વસ્ત્રો પણ પહેરી અને ટ્રેન્ડી પણ લાગો છો.\nસાડીઓ સાથે પહેરાતા બ્લાઉઝની ફેશન પણ સતત બદલાતી રહે છે. પરંપરાગત સાડી સાથે હાલમાં બોટનેક અને બેકલેસ પેટર્નના બ્લાઉઝ ભારત સાથે સાથે બ્રિટનમાં પણ ઇન ટ્રેન્ડ છે. આ બંને બ્લાઉઝનો લુક પણ જોકે ત્યારે જ આવે છે જ્યારે તમે સાડી પ્રમાણે બ્લાઉઝનું કાપડ અને વર્ક પસંદ કરો. કેટલીક મહિલાઓ સ્ટેન્ડ પટ્ટીના બ્લાઉઝ પણ પસંદ કરે છે. આજે ભારતીય નારીજગતમાં પહેરાતા બ્લાઉઝ અને એની સ્ટાઇલ વિષે વાત કરીએ. આપણે અહીં પહેલાં બોટનેક બ્લાઉઝની વાત કરીએ.\nકટ પર સંપૂર્ણ આધાર\nબોટનેક બ્લાઉઝનો સંપૂર્ણ આધાર તેના ગળાના કટ પર જ રહેલો છે. ઊંચુ ગળું અને ખભાના ભાગેથી સહેજ પહોળું એવું બોટનેક ગળું કોઈ પણ બોડી ટાઈપ ધરાવતી મહિલા માટે કમ્ફર્ટેબલ બ્લાઉઝ પેટર્ન સાબિત થાય છે. બ્લાઉઝની બોટનેક ડિઝાઈનનો કટ તમને ખૂબ જ સુંદર દેખાવ આપે છે. સામાન્ય રીતે હેવિ સાડી સાથે એ જ મટીરિયલનું બોટનેક બ્લાઉઝ ખૂબ જ સુંદર લાગે છે. જેમ કે બનારસી, કલકત્તી, કાંજીવરમ જેવા ઘટ્ટ અને કડક કાપડ સાથે એ જ કાપડનું બોટનેક બ્લાઉઝ તૈયાર કરાવી શકાય. જો સિલ્ક, બાંધણી, શિફોન, માર્બલ, ક્રેપ સાડી હોય તો તેની સાથે પહેરવા માટે કેડ, શીયર, લેસ, નેટ અને સિલ્ક જેવા ઘણા ફેબ્રિક્સમાં બોટનેક બ્લાઉઝ માર્કેટમાં અવેલેબલ હોય છે. હવે સિલ્કની મોંઘી સાડી સાથે જરી બુટ્ટાવાળા સિલ્ક બ્લાઉઝની પણ ફેશન પ્રચલિત છે.\nમિરર વર્કવાળા લહેંગા અને સાડી પછી હવે તેનો ટ્રેન્ડ બ્લાઉઝમાં પણ જોવા મળી રહ્યો છે તો જો તમે પાર્ટીઝમાં પ્લેન અને લાઇટ સાડી પહેરવાના છો તો બોટનેકમાં આ વર્ક કરાવો. સિક્વન્સ વર્કથી પણ બોટ આકારનું નેક હેવિ લુક આપશે. જો સિલ્કનો ગાળો પહેરવો હોય તો તેની સાથે ગોટા પટ્ટી ધરાવતું બ્રોકેડ કે બ્રાસોનું બોટનેક બ્લાઉઝ પહેરવું જોઈએ. બોટનેક બ્લાઉઝમાં ગળાના ભાગે જ જો મેચિંગ સ્ટોન વર્ક અથવા ગોલ્ડન કે કોપર વર્ક કરાવવામાં આવે તો બ્લાઉઝ કટ ખૂબ જ રિચ લાગે છે અને ગળામાં હેવિ જ્વેલરી પહેરવાની પણ જરૂરિયાત રહેતી નથી. ગળામાં રેશમ અને કુંદન વર્ક સાથેનું બોટનેક બ્લાઉઝ રોયલ લુક આપે છે.\nકોઈ પણ પ્રસંગે, તહેવારે, લગ્નમાં દુલ્હન સહિત હેવિ કે લાઈટ સાડી કે ચણિયાચોળી પહેરનારી સ્ત્રીઓ માટે આ નેક સ્ટાઈલિશ હોવા સાથે અત્યંત કમ્ફર્ટેબલ રહે છે. ઓફિસવેરમાં જો તમે સાડી પહેરતા હો તો પ્રોફેશનલ ઈવેન્ટ, ફંક્શન કે રેગ્યુલર લાઈફમાં સાડી સાથે કે સ્કર્ટ સાથે બોટનેક બ્લાઉઝ સારાં લાગે છે.\nકોઈ પણ પ્રકારની સ્લિવ\nબોટનેક ડિઝાઈન સાથે સ્લિવ લેસથી લઈને કોઈ પણ પ્રકારની સ્લિવ ઓપે છે. કેપથી લઈને અડધી, પોણિયા, લાંબી, ઝૂલ, બલુન કે બેલ સ્લિવ્ઝ બોટનેક સાથે સારી લાગે છે.\nબેકલેસ નેક બ્લાઉઝ માટે સ્પેશ્યલ મટીરિયલ પસંદ કરવા જરૂરી હોતા નથી. સાડીને મેચિંગ કોઈ પણ મટીરિયલનું બ્લાઉઝ તમે કરાવી શકો છો. પીઠનો ભાગ ખુલ્લો રહે તે રીતે આ સ્ટાઈલમાં બ્લાઉઝની સિલાઈ કરવામાં આવી હોય છે. પહેરવામાં તે વધુ કમ્ફર્ટેબલ રહેતા નથી, પણ ખૂબ જ ક્લાસી અને ગ્લેમરસ લુક જરૂર આપે છે.\nદરેક પ્રકારની સાડી સાથે જચે\nબોટનેકની જેમ જ સિમ્પલથી લઈને હેવિ દરેક પ્રકારની સાડી, લહેંગા અને સ્કર્ટ સાથે તમે બેકલેસ બ્લાઉઝ પહેરી શકો છો. બ્લાઉઝના પાછળના ભાગે ખૂબ જ ઓછું કપડું, દોરી કે બો વપરાય છે. હેવિ વર્કવાળા બ્લાઉઝની સાથે બેકલેસ બ્લાઉઝમાં વધુ પડતા એક્સપેરિમેન્ટ શક્ય નથી કારણ કે તેનાથી સ્ટિચિંગમાં પ્રોબ્લેમ થાય છે.\nબેકલેસ બ્લાઉઝમાં પાછળના ભાગે તમે ઇચ્છો તેવો આકાર કરાવી શકો છો. પાન, બેલ, ફ્લાવર, યુ, રાઉન્ડ, પંચ કોણ, ષટકોણ વગેરે જેવા આકાર બ્લાઉઝના પીઠના ભાગે સ્ટાઈલિશ અને ગ્લેમરસ લાગે છે.\nબોડી ટાઈપ પ્રમાણે\nજો તમે સ્લિમ બોડીના હો તો બેક લેસ બ્લાઉઝ આસાનીથી કોઈ સાવધાની વગર પહેરી શકો છો. જોકે તે સ્કિની ફિટિંગ ઘરાવતું હોવું જોઈએ અને ક્યાંય ખોલ ન પડતી હોવી જોઈએ. જો તમે સિમેટ્રીકલ બોડી ટાઈપ ધરાવતા હોય તો બેકમાં બ્લાઉઝમાં ઉપર અને નીચેની તરફ ડિઝાઈનર ફુમતાં દોરીથી ફિટિંગ જાળવી શકાશે. જે ગ્લેમરસ લુક આપશે.\nજો તમારા શરીરનો ઉપરનો ભાગ હેવિ છે એટલે કે ખભા, ડોક, બ્રેસ્ટ ભારે છે તો છેક ડોકમાં બટન મુકાવીને અને એ પછી છેક નીચે દોરી, બટન કે આંકડાની પટ્ટી મુકાવો જેનાથી બરાબર ફિટિંગ જળવાશે. ડોકમાં પટ્ટી કે બટનનો બેલ્ટ ફિટ કરાવવાથી બ્લાઉઝનું ફિટિંગ જળવાય છે અને તે સ્ટાઈલિશ પણ રહેશે.


મોહન ભાગવતના ડિવોર્સવાળા નિવેદન પર સોનમ કપૂરઃ આ મૂર્ખામીભર્યુ અને પછાત વિચારોવાળુ | Sonam Kapoor Calls RSS mohan bhagwat Divorce Remarks Regressive Foolish - Gujarati Oneindia\n6 min ago IPL 2021 : રોહિત શર્મા KKR સામે આજની મેચ રમશે?\n23 min ago ગુજરાતમાં ઘણી જગ્યાએ પૂરની સ્થિતિ, વડોદરામાં ભારે વરસાદ, જુઓ Video\n27 min ago બંગાળની ખાડીમાં લો પ્રેશર સર્જાયું, ગુજરાત સહિત ઘણા રાજ્યોમાં ભારે વરસાદની આગાહી\n46 min ago ઈલિયાના ડિક્રૂઝે પોસ્ટ કર્યો ખૂબ જ હૉટ ફોટો, બિકિની પહેરીને વરસાવ્યો કહેર!\n| Updated: Monday, February 17, 2020, 15:32 [IST]\nઅભિનેત્રી સોનમ કપૂરે રાષ્ટ્રીય સ્વયંસેવક સંઘ પ્રમુખ મોહન ભાગવતના હાલમાં જ ડિવોર્સ વિશે આપેલા નિવેદનની આકરી ટીકી કરી છે. સોનમે કહ્યુ કે આ ખૂબ જ પછાત વિચાર દર્શાવતી અને મૂર્ખામીભરી વાત છે. ભાગવતે કહ્યુ છે કે ડિવોર્સના કેસ વધુ ભણેલા ગણેલા પરિવારોમાં વધુ જોવા મળી રહ્યા છે કારણકે આનાથી અહંકાર આવી જાય છે. આ વિશે જ સોનમે આ વાત કહી છે.\nસોનમે ટ્વિટ કરીને બતાવ્યો ગુસ્સો\nમોહન ભાગવતના નિવેદનવાળા સમાચારને રિટ્વિટ કરીને સોનમે લખ્યુ કોઈ સમજદાર વ્યક્તિ કેવી રીતે આ પ્રકારની વાત કરી શકે છે. એકદમ મૂર્ખતાપૂર્ણ અને પછાત વિચારોને વ્યક્ત કરતુ વિચિત્ર નિવેદન છે આ. સોનમ કપૂરનુ આ ટ્વિટ સોશિયલ મીડિયા પર ઘણુ ચર્ચિત થઈ રહ્યુ છે. સોનમના આ ટ્વિટર પર હજારો લોકો પ્રતિક્રિયા આપી રહ્યા છે.\nઆ બોલ્યા હતા મોહન ભાગવત\nઆરએસએસના એક કાર્યક્રમમાં મોહન ભાગવતે કહ્યુ હતુ વર્તમાન સમયમાં ડિવોર્સના કેસ સતત વધી રહ્યા છે. ડિવોર્સના કેસ શિક્ષિત અને સંપન્ન પરિવારોમાં વધુ છે. આનુ કારણ એ છે કે શિક્ષણ અને સંપન્નતાથી લોકોમાં અહંકાર આવી જાય છે જેનુ પરિણામ પરિવારોનુ તૂટવુ છે. પરિવાર તૂટવાથી સમાજ પણ વિખેરાય છે કારણકે સમાજ પણ એક પરિવાર છે.\nસામાજિક મુદ્દાઓ પર બોલતી રહે છે સોનમ\nઆ પહેલી વાર નથી જ્યારે સોનમ કપૂરે કોઈ રાજકીય કે સામાજિક મુદ્દાઓ પર પોતાનુ મંતવ્ય રાખ્યુ હોય. હાલમાં જ દિલ્લીના શાહીન બાગાં ચાલી રહેલા પ્રદર્શન વિશે પણ તેણે ટ્વિટ કર્યુ હતુ. શાહીન બાગ અને જામિયામાં ફાયરિંગની ઘટના પર તેણે લખ્યુ હતુ, ક્યારેય વિચાર્યુ પણ નહોતુ કે ભારતમાં આવુ થશે. વિભાજનકારી રાજનીતિ બંધ કરો, આ નફરત ફેલાવે છે, જો તમે ખુદને હિંદુ સમજતા હોય તો એ સમજે કે તમારો ધર્મ તમારા કર્મ વિશે હોય છે.\nઆ પણ વાંચોઃ ફિલ્મફેર કે એવા સ્ટુપિડ અવૉર્ડ લેવા નહિ જઉઃ સલમાન ખાન\nsonam kapoor rss mohan bhagwat divorce સોનમ કપૂર આરએસએસ મોહન ભાગવત તલાક છૂટાછેડા


બેંગલુરુ પહોંચેલા ડીકે શિવકુમાર બોલ્યા, ક્યારેય નબળો નહિ પડુ, ન્યાય માટે લડીશ | DK Shivakumar says No question of weakening, Will fight for justice - Gujarati Oneindia\nમની લોંડ્રિંગ કેસમાં જામીન મળ્યાના3દિવસ બાદ કોંગ્રેસ નેતા ડીકે શિવકુમાર શનિવારે બેંગલુરુ પહોંચ્યા. ત્યારબાદ તેમણે કર્ણાટકમાં એક પ્રેસ કૉન્ફરન્સ કરી. જ્યાં તેમણે ઈડી દ્વારા પોતાની ધરપકડ વિશે માહિતી આપી. પ્રેસ કૉન્ફરન્સમાં ડીકે શિવકુમારે કહ્યુ કે તેમને ઈડીના સમન મોડી રાતે મળ્યા અને તેમને આગલા દિવસે બપોરે 12 વાગ્યા સુધી દિલ્લી પહોંચવા માટે કહેવામાં આવ્યુ. જે એ વખતે અઘરુ હતુ. જો કે એક સાંસદ હોવાના નાતે હું સમન અનુસાર ઈડી કાર્યાલય ગયો.\nશિવકુમાર શનિવારે બેંગલુરુમાં એરપોર્ટ પહોંચવા પર તેમનુ ભવ્ય સ્વાગત કરવામાં આવ્યુ. તે બે બે મહિના પહેલા ઈડી દ્વારા મની લૉંડ્રિંગના એક કેસમાં સમન કરાયા બાદ દિલ્લી જતા રહ્યા હતા. ડીકે શિવકુમારે ભાજપ પર નિશાન સાધતા કહ્યુ કે તે નબળા નથી પડ્યા પરંતુ મજબૂત થયા છે અને સરેન્ડર કરવાનો સવાલ જ નથી. તેમણે કહ્યુ કે તે ન્યાય માટે સતત લડતા રહેશે.\nશિવકુમારે કહ્યુ કે મે અધિકારીઓને સૂચિત કર્યુ કે આ અઘરુ રહેશે અને મારે સમયની જરૂર છે. પરંતુ હું એક ધારાસભ્ય છુ અને કાયદાનુ સમ્માન કરવા માટે હું ઈડી કાર્યાલય ગયો. ડીકે શિવકુમારે પાર્ટીને તેમનો સાથ આપવા માટે આભાર માન્યો અને તેમણે પાર્ટી પ્રત્યે પોતાની નિષ્ઠા વ્યક્ત કરી. ડીકે શિવકુમારે કહ્યુ તેમણે (ભાજપે) મને મજબૂત બનાવ્યો છે. નબળા થવાનો કોઈ સવાલ જ નથી, આત્મસમર્પણનો કોઈ સવાલ જ નથી. હું ન્યાય માટે લડતો રહીશ.\nશિવકુમારને 50 દિવસની કસ્ટડી બાદ દિલ્લી હાઈકોર્ટ દ્વારા આપવામાં આવેલા શરતી જામીન પર ગુરુવારે તિહાર જેલમાંથી મુક્ત કરવામાં આવ્યા. તે મની લોંડ્રિંગ અધિનિયમ, 2002 હેઠળ કસ્ટડીમાં હતા. આ કેસ આવકવેરા વિભાગ દ્વારા દાખલ કરવામાં આવ્યો હતો જેમણે ઓગસ્ટ 2017માં તેમના નવી દિલ્લી સ્થિત ફ્લેટમાંથી 8.6 કરોડ રૂપિયા રોકડા જપ્ત કર્યા હતા. કોંગ્રેસની રાજ્ય એકમના અધ્યક્ષ દિનેશ ગુંડુરાવે કહ્યુ, કેન્દ્ર સરકારે અમારા વરિષ્ઠ નેતાને હેરાન કરવા માટે ઈડી, આઈટી વિભાગ અને સીબીઆઈ જેવી કાયદાની એજન્સીઓનો દૂરુપયોગ કર્યો.\nઆ પણ વાંચોઃ આજે બીજી વાર હરિયાણાના મુખ્યમંત્રી પદના શપથ લેશે ખટ્ટર, દુષ્યંત ચૌટાલા હશે ડેપ્યુટી CM\ncongress bangalore karnataka કોંગ્રેસ બેંગલોર કર્ણાટક\nDK Shivakumar says No question of weakening, Will fight for justice


પોલીસ સાથેની નકસલીઓની અથડામણમાં સૌથી મોટો સફાયો\nમહારાષ્ટ્રના ગઢ ચિરૌલીમાં વધુ ૧૧ નકસલીઓના મૃતદેહ મળ્યા : ૩રનો ખાતમો ૪૮ કલાકમાં રર નકસલી ઠાર\nમહારાષ્ટ્ર- છત્રીસગઢ સરહદ ઉપર વહેતી ઇન્દ્રાવતી નદીઓમાંથી ૧૧ નકસલીઓની કોહવાયેલી લાશો મળી : રવીવારે પોલીસ સાથેની એન્કાઉન્ટમાં ભાગી છુટેલા નકસલીઓના ઇજાઓને કારણે મોત નિપજયા : સમગ્ર ગઢ ચિરૌલી વિસ્તારમાં સર્ચ ઓપરેશન ચાલુ : સુરક્ષાદળોએ આ વિસ્તારને ચારે બાજુથી સીલ કરી દીધો છે : જિલ્લામાં ગઇકાલે સોમવારે છેલ્લામાં છેલ્લી નિમલાગટ્ટાના રાજારામ કનહિલા ગામમાં થઇ : ત્યાં ૬૦ નકસલીઓને ફુંકી માર્યા મુઠ્ઠભેડમાં માર્યા ગયેલામાં અહેરી દલમનો કમાન્ડર નંદુ સામેલ છે.\nદરમિયાન મળતા હેવાલ મુજબ ગઢચિરોલીમાં સુરક્ષા દળોએ વધુ ૬ નકસલવાદીઓને ફૂંકી માર્યા છે. રવિવારના રોજ કર્ણાસુર જંગલમાં સુરક્ષાદળોએ ૧૬ નકસલવાદીઓને ઠાક કર્યા હતા. છેલ્લા ૪૮ કલાકમાં સુરક્ષા દળોએ રર નકસલાદીઓને માર્યા છે. સોમવારે અહારી તાલુકાના રાજારામ ખલ્લા ગામમાં છ માઓવાદીઓએ ભારે પથ્થરમારો કર્યો હતો.


હોમ ક્વોરેન્ટાઇન ખત્મ કરવાના વિરોધમાં આવ્યા અરવિંદ કેજરીવાલ, કહ્યું- ક્યાંથી આવશે સ્વાસ્થ્યકર્મી | Arvind Kejriwal opposes ending home quarantine - Gujarati Oneindia\n| Published: Saturday, June 20, 2020, 14:28 [IST]\nરાજધાની દિલ્હીમાં કોરોના વાયરસના દર્દીઓની સંખ્યા 50 હજારને વટાવી ગઈ છે. તાજેતરમાં જ, દિલ્હી સરકારે હળવા અને બિન-રોગનિરોધક કોરોના દર્દીઓને ઘરે અલગ રાખવાનો નિર્ણય કર્યો. જે બાદ ઉપરાજ્યપાલ અનિલ બૈજલે શુક્રવારે સરકારના આદેશને પલટાવ્યો હતો. ઉપરાંત, કોરોના દર્દીઓ માટે5દિવસની સંસ્થાકીય સંસર્ગનિષેધ ફરજિયાત બનાવવામાં આવી હતી. જેનો હવે દિલ્હી સરકાર દ્વારા વિરોધ કરવામાં આવી રહ્યો છે. વળી, શનિવારે રાજ્ય ડિઝાસ્ટર મેનેજમેન્ટ ઓથોરિટી (એસડીએમએ) ની બેઠકમાં આ મુદ્દો ઉઠાવવામાં આવ્યો છે.\nસૂત્રોના જણાવ્યા મુજબ બેઠકમાં સીએમ કેજરીવાલે ઉપરાજ્યપાલના કર્કન્ટાઇન્ડ નિર્ણયનો વિરોધ કર્યો હતો. તેમણે કહ્યું કે જ્યારે આઇસીએમઆર દ્વારા હળવા અને બિન-લક્ષણવાળું દર્દીઓને ઘરે ક્યુરેન્ટાઇન કરવાની મંજૂરી આપવામાં આવી છે, ત્યારે દિલ્હીમાં કેમ અલગ નિયમો લાગુ કરવામાં આવી રહ્યા છે. તેમણે કહ્યું કે દિલ્હીમાં આરોગ્ય કર્મચારીઓની પહેલેથી જ અછત છે. આવી સ્થિતિમાં, પરિસ્થિતિ વધુ વણસી જશે જ્યારે5દિવસની સંસ્થાકીય સંસર્ગનિધિ ફરજિયાત છે. ક્વોરેન્ટાઇન સેન્ટરોમાં ડોકટરો અને આરોગ્ય કર્મચારીઓ માટેની વ્યવસ્થા ક્યાં કરવામાં આવશે તે અંગે પણ પૂછવામાં આવ્યું છે. સીએમ કેજરીવાલના જણાવ્યા અનુસાર રેલ્વેએ આઇસોલેશન કોચ પૂરા પાડ્યા છે, પરંતુ ગરમીને કારણે ત્યાં કામ કરવામાં આવી રહ્યું નથી.\nતે જ સમયે, દિલ્હીના આરોગ્ય પ્રધાન સતિન્દર જૈનને કોરોના ચેપ લાગ્યાં બાદ મનીષ સિસોદિયાએ મંત્રાલયની જવાબદારી સંભાળી હતી. આ કેસમાં મનીષ સિસોદિયાએ જણાવ્યું હતું કે બેઠકમાં ખાનગી હોસ્પિટલોના ક્વોરેન્ટાઇન અને બેડના દરનો મુદ્દો ઉઠાવવામાં આવ્યો હતો. બંને મુદ્દાઓ પર એકમત થયા નથી. ઘરેલુ ક્વોરેન્ટાઇન નાબૂદ થતાં દિલ્હીમાં સમસ્યાઓ વધશે. શનિવારે સાંજે પાંચ વાગ્યે ફરી બેઠક યોજાશે. આ સમય દરમિયાન તેઓ આ મુદ્દાને પણ ઉઠાવશે.\ncoronavirus oppose arvind kejriwal health doctor hospital વિરોધ અરવિંદ કેજરીવાલ ડોક્ટર હોસ્પિટલ સરકાર\nArvind Kejriwal opposes ending home quarantine\nStory first published: Saturday, June 20, 2020, 14:28 [IST]


October 24, 2020 October 17, 2020 - Rashifal\nમિત્રો, શાસ્ત્રોમા એવા અનેકવિધ ઉપાયો નો ઉલ્લેખ કરવામા આવ્યો છે, જેની મદદ થી વ્યક્તિ તેના જીવન ની બધી જ સમસ્યાઓમાંથી મુક્તિ મેળવી શકે છે. શિવપુરાણ એ પ્રભુ શિવ સાથે સંબંધિત છે. આ ગ્રંથમા પ્રભુ શિવ નો વિશેષ મહિમા વર્ણવવામા આવ્યો છે. આ ગ્રંથમા મનુષ્યના જીવનની બધી જ સમસ્યાઓના નિરાકરણ માટેના પગલા વિશે વિગતવાર વર્ણન કરવામા આવ્યુ છે. એવુ માનવામાં આવે છે કે, જે ભક્ત સાચા હૃદય થી તેમને યાદ કરે છે, તેમના પર ભોળેનાથની અસીમ કૃપા વરસે છે.\nપ્રભુ ભોળેનાથ એ પ્રકૃતિમાં ખૂબ નિષ્કપટ છે અને વહેલી તકે તેમના ભક્તોના આહ્વાન સાંભળે છે. તેમની પૂજા કરવી ખૂબ જ સરળ છે, જો કોઈ શ્રદ્ધાળુ સાચા હૃદયથી તેમનુ પૂજન-અર્ચન કરે છે તો તે તેમની બધી જ ઇચ્છાઓ પૂર્ણ કરે છે. આવી સ્થિતિમા આજે અમે તમને આ ગ્રંથમા દર્શાવેલા અમુક વિશેષ ઉપાય વિશે જણાવવા જઈ રહ્યા છીએ, જેના દ્વારા તમને ધન પ્રાપ્ત થઈ શકે છે અને તમારુ જીવન સુખ-સમૃદ્ધિથી ભરેલ રહેશે.\nશનિદોષ થી મુક્તિ મળશે :\nઆ પવિત્ર ગ્રંથમા વર્ણન કરવામા આવ્યુ છે કે, જો કોઈ વ્યક્તિ અક્ષત ચોખા અર્પણ કરીને મહાદેવની પૂજા કરે છે, તો તેમને ધનની પ્રાપ્તિ થાય છે. જો તમે મહાદેવ પર તલ અર્પણ કરીને તેમની પૂજા કરો છો, તો તે તમારા બધા પાપો નો નાશ કરશે ફક્ત એટલુ જ નહી પરંતુ, મહાદેવને કાળા તલ ચઢાવવાથી તમે શનિદોષ થી પણ મુક્તિ મેળવી શકો છો.\nસંતાન સુખની પ્રાપ્તિ થશે :\nઆ પવિત્ર ગ્રંથ મુજબ જો કોઈ જવ સાથે મહાદેવની પૂજા કરે છે, તો તેમને વિશેષ ફળની પ્રાપ્તિ થાય છે. જો કોઈ સંતાનસુખ ની ઇચ્છા ધરાવે છે, તો તમારે ઘઉંના લોટ માંથી બનેલી વાનગી થી મહાદેવની પૂજા કરવી જોઈએ. આ ઉપાય અજમાવવાથી તમે સંતાનસુખ મેળવી શકો છો.\nસ્વાસ્થ્ય સ્વસ્થ રહેશે :\nજો તમે કોઈ બીમારીને લઈને ખૂબ જ ચિંતિત હોવ અને દરેક શક્ય પ્રયત્નો અને સારવાર છતાપણ આ બીમારી દૂર થતી નથી તો આવી સ્થિતિમા જે-તે વ્યક્તિએ નિરાશ થવુ નહિ. નિયમિત પ્રભુ શિવ ને ગાયના ઘી નો અભિષેક કરો, આ ઉપાય વ્યક્તિ ની શારીરિક નબળાઇ ને દૂર કરશે અને તુરંત તમારુ સ્વાસ્થ્ય તંદુરસ્ત અને નીરોગી બનાવશે.\nસુખ અને સમૃદ્ધિ પ્રાપ્ત થશે :\nજો તમે ઇચ્છતા હોવ કે તમે તમારા જીવનમાં બધી ખુશીઓ પ્રાપ્ત કરો તો તમે મહાદેવને મગ અર્પણ કરો. આ માગ અર્પણ કરવાથી તમને અપાર સુખ અને સમૃદ્ધિ પ્રાપ્ત થશે. જો તમે આ ઉપાય કરો છો તો તમને તેનાથી ફાયદો થશે. શાસ્ત્રો અનુસાર એવુ કહેવામા આવે છે કે, કોઈપણ ઉપાય કરતા પહેલા મનમા વિશ્વાસ રાખવો.


કોરોના સુપર સ્પ્રેડરોને શોધવા દવાની દુકાનો પર સરકારની વોચ - Western Times News\nકોરોના સુપર સ્પ્રેડરોને શોધવા દવાની દુકાનો પર સરકારની વોચ\nશરદી-ખાંસી-તાવની દવા લેવા આવનારાઓ તથા તેમના કુંટુંબીજનોનો કોરોના ટેસ્ટ કરાશેઃ ગાંધીનગરથી તેનો પ્રારંભ કરાશેઃ કોરોનાને ફેલાતો અટકાવવા ટેસ્ટીંગ વધારાશે\n(પ્રતિનિધિ) અમદાવાદ, રાજયભરમાં કોરોનાએ કાળો કેર વર્તાવ્યો છે. અમદાવાદ- સુરત- વડોદરા- રાજકોટ- ગાંધીનગર શહેરોની સાથે ગ્રામ્ય વિસ્તારોમાં કોરોનાના કેસો ચિંતાજનક હદે વધી રહયા છે.\nત્યારે રાજય સરકાર પણ કોરોનાના સંક્રમણને રોકવા તૈયાર થઈ ગઈ છે તેના માટે કોરોના ટેસ્ટીંગનો વ્યાપ વધારે થાય તેના માટે ટીમોની સંખ્યા વધારી દેવામાં આવી છે. અમદાવાદમાં તો જાહેર સ્થળો તથા બસમાં ફરતા મુસાફરોના કોરોના ટેસ્ટ કરાઈ રહયા છે રાજકોટમાં ટેસ્ટ વધારવાનો નિર્ણય તાજેતરમાં કરાયો હતો.\nદરમિયાનમાં કોરોનાના સંક્રમણને ફેલાતુ અટકાવવા રાજય સરકાર નવી વ્યુહરચનાને અમલમાં મુકવા જઈ રહી છે તે પ્રમાણે રાજયભરમાં મેડીકલ સ્ટોર્સ પર શરદી-ખાંસી અને તાવની દવાઓ લેવા આવતા નાગરિકોના કોરોના ટેસ્ટ કરાવવામાં આવશે. મેડીકલ સ્ટોર્સ પર કોર્પોરેશનના અધિકારીઓ વોચ રાખશે અને જરૂર જણાય તો દવા લેવા આવનારનું અને જેના માટે શરદી-તાવની દવા લઈ જવામાં આવી રહી છે તે તમામ કુટંુબીજનોનો કોરોના ટેસ્ટ કરાશે. પ્રારંભિક તબક્કામાં ગાંધીનગરથી તેની શરૂઆત કરાશે. પાટનગર ગાંધીનગરમાં કોરોનાના કેસો વધતા વહીવટીતંત્ર ભારે ચિંતામાં મુકાયુ છે.\nત્યારે આ પ્રકારની નવી થીયરી અમલમાં મૂકવાનું નકકી કરાયુ છે. પહેલા કરતા ડબલ સંખ્યામાં રાજયભરમાં કોરોનાના ટેસ્ટીંગ કરવાનું નકકી કરાયુ છે તેને લક્ષમાં લેતા યુધ્ધના ધોરણે કાર્યવાહીની શરૂઆત કરાઈ છે. કોરોનાના સુપર સ્પ્રેડરોને શોધવા કવાયત કરાઈ છે અમદાવાદમાં તો એ.એમ.ટી.એસ- બી.આર.ટી.એસ.ના તમામ કર્મચારીઓનો કોરોના ટેસ્ટ કરવામાં આવ્યો છે.\nહવે બસમાં મુસાફરી કરતા મુસાફરોનો ટેસ્ટીંગ કરાઈ રહયો છે. રાજય સરકારના ધ્યાન પર તે વાત પણ આવી છે કે શરદી- ઉધરસ-તાવના લક્ષણો ધરાવતા અનેક નાગરિકો સીધા મેડીકલ સ્ટોર્સમાંથી દવા ખરીદી રહયા છે જાે તેમાંથી કોઈને પણ ‘કોરોના’ હોય તો તેઓ પોતાના ઘરના લોકોની સાથે અનેક લોકોને ઝપેટમાં લઈ શકે છે.\nતેથી કોરોના સ્પ્રેડરોને રોકવા માટે અમદાવાદ- ગાંધીનગર સહિતના મેડીકલ સ્ટોર્સમાં શરદી-તાવ કે ખાંસીની દવા લેવા આવનારા લોકોની તપાસ કરાશે. તેમનો કોરોના ટેસ્ટ કરવામાં આવશે પણ જે દર્દી માટે દવા લઈ જાય છે તેના નિવાસ્થાને જઈને ટેસ્ટ કરાશે. જરૂર પડે અન્ય કૌટુંબિક સભ્યોને પણ ટેસ્ટીંગની પ્રક્રિય હેઠળ આવરી લેવાશે.\nકેન્દ્ર સરકારે પણ દેશમાં કોરોના ટેસ્ટીંગ વધારવાનું નકકી કર્યુ છે તેને અનુલક્ષીને રાજય સરકારે કોરોના ટેસ્ટની સંખ્યા ડબલ કરવાનું વિચાર્યુ છે અને આ વિચાર અમલમાં મૂકી દેવામાં આવી રહયો છે. તો બીજી તરફ કોરોના સ્પ્રેડરોને શોધવા અભિયાન તે જ કરાયુ છે. સરકાર કોરોનાની ચેઈન તોડવા માંગે છે અને તેથી જ તમામ સ્થળોએ કોરોના સ્પ્રેડરોને શોધવા માટે કોરોના ટેસ્ટીંગની સંખ્યા બમણી કરીને આ અભિયાનને તેજ કર્યુ છે.\nકોરોનાના સંક્રમણને અટકાવવા આ સિવાય છૂટકો નથી. કોરોનાના રાજયભરમાં પ્રતિદીન કેસની સંખ્યા ૧૦૦૦ ઉપર પહોંચી રહી છે તો કોરોનાથી થતા મૃત્યુ વધ્યા હોવા છતાં તેને લઈને અત્યારે વાદ-વિવાદ ચાલી રહયો છે પરંતુ કોરોના સંક્રમણને ફેલાતો અટકાવવા રાજય સરકારે કમરકસી છે અને યુધ્ધના ધોરણે કાર્યવાહી શરૂ કરી દીધી છે.\nPrevious જાે સ્કૂલો ખોલાય તો ૧૦ સ્ટૂડન્ટ્‌સ ૧૦ સપ્તાહમાં કેમ્પસમાં ૭૮ ટકાને ચેપ લગાડી શકે\nNext GTU પરીક્ષામાં વિદ્યાર્થીઓનો ડેટા લિક થતાં તંત્ર દોડતું થયું


દેશની પહેલી ઇલેક્ટ્રિક સીટી બનશે ગુજરાતમાં : વડાપ્રધાન મોદી – NET DAKIYA\nદેશની પહેલી ઇલેક્ટ્રિક સીટી બનશે ગુજરાતમાં : વડાપ્રધાન મોદી\nકેવડિયામાં દેશના સૌથી પહેલાં ઈલેક્ટ્રિકલ વ્હીકલ ટુરિઝમ ઈનિશિએટિવને લોન્ચ કર્યું હતું\nઆજે પર્યાવરણ દિવસ નિમિત્તે વડાપ્રધાન મોદીએ પોતાના સંબોધનમાં દેશની પહેલી ઈલેક્ટ્રિક સિટીનો પણ ઉલ્લેખ કર્યો હતો. પીએમ મોદીએ કાર્યક્રમમાં કહ્યું હતું કે, ભવિષ્યની એક યોજના અંગે હું જાણકારી આપવા માંગુ છું. ગુજરાતના ખૂબસુરત શહેર કેવડિયામાં આગામી દિવસોમાં પર્યાવરણના મહત્વને ધ્યાનમાં રાખીને માત્ર બેટરીથી ચાલતા વાહનોને જ પ્રાથમિકતા આપવામાં આવશે. આવનારા સમયમાં આ શહેરમાં માત્ર બેટરી આધારિત ફોર વ્હીલર અને બસો જ ચાલશે.\nઅત્રે ઉલ્લેખનીય છે કે, પીએમ મોદીના એલાન પહેલાં 2019માં કેન્દ્ર સરકાર તરફથી કેવડિયામાં માત્ર ઈલેક્ટ્રોનિક વાહનોની અવર જવરને મંજૂરી આપવા માટે પ્રાથમિક યોજના તૈયાર કરી દેવાઈ હતી. નેશનલ ટુરિઝમ એડવાઈઝરી કાઉન્સિલના પૂર્વ ચેરમેન અને પૂર્વ પર્યટન મંત્રી જે જે એલફોન્સે તે સમયે કહ્યું હતું કે, સ્ટેચ્યુ ઓફ યુનિટી જોવા આવનારા પર્યટકોની સંખ્યામાં હવે વધારો થશે. આવામાં અહીંયા વર્લ્ડ ક્લાસ ટુરિઝમની સુવિધાઓ ડેવલપ કરવાનું લક્ષ્ય છે.\nઆ ઉપરાંત, તેમણે તે સમયે કેવડિયામાં દેશના સૌથી પહેલાં ઈલેક્ટ્રિકલ વ્હીકલ ટુરિઝમ ઈનિશિએટિવને લોન્ચ કર્યું હતું. તેમણે સ્ટેચ્યુ ઓફ યુનિટી ખાતે ઈકો ફ્રેન્ડલી ઈ બાઈક્સનું લોકાર્પણ કર્યું હતું. તે સમયે તેમણે કહ્યું હતું કે, ઈ બાઈકસના કારણે પર્યટકોને અહીંયા હેરફેર કરવા માટે સરલતા રહશે. સરકાર ઈ બાઈક્સના ઉપયોગ માટે લોકોને પ્રોત્સાહન આપશે.\nવધુમાં ,કેવડિયામાં ઈ બાઈક્સના ઉપયોગ યુરોપમાંથી પ્રેરણા લઈને શરુ કરાયો છે. યુરોપના દેશોમાં પર્યટકો ઈ બાઈક્સ વધારે પસંદ કરી રહ્યા છે. જેના કારણે યુરોપમાં ઈ બાઈક્સનું વેચાણ પણ વધ્યું છે. વડાપ્રધાન મોદીએ કહ્યું કે,‘ક્લાઈમેટ ચેન્જના કારણે આવતા પડકારો મામલે ભારત પણ જાગૃક્ત છે. હવે ઈથેનૉલ 21મી સદીના ભારતની મોટી પ્રાથમિક્તા તરીકે જોડાઈ ગયું છે. ઈથેનૉલ પર ફોક્સથી પર્યાવરણની સાથે ખેડૂતોના જીવન પર પણ સારી અસર થઈ રહી છે. આજે અમે પેટ્રોલમાં 20 ટકા ઈથેનૉલ બ્લેન્ડિંગના ટાર્ગેટને 2025 સુધી પુરો કરવાનો સંકલ્પ લઈ રહ્યાં છીએ. 6-7 વર્ષમાં રિન્યુએબલ એનર્જીની અમારી ક્ષમતામાં 250 ટકાથી વધુનો વધારો થયો છે.\nઈન્સૉલડ રિન્યુએબલ એનર્જી ક્ષમતા મામલે ભારત આજે વિશ્વમાં ટોપ-5 દેશમાં સામેલ છે. તેમાં પણ સૌર ઊર્જાની ક્ષમતા ગત6વર્ષમાં લગભગ 16 ગણી વધી છે.’\nPrevપાછળસરકારી યુનિવર્સિટીઓ-કોલેજો માટે કોમન એકેડમિક કેલેન્ડર જાહેર….\nઆગળકંઈ જ અશક્ય નથી..માત્ર 22 વર્ષની ઉંમરે IAS ઓફિસર બન્યો “વૈભવ ગોંડાને”…Next